


• USKRS 

nam dolazi kao dan radosti, koja nikad ne osvaja 
naše duše tolikom snagom kao u svete dane Kri- 
stova Uskrsnuća. Ti osjećaji velike radosti ispu- 
njaju svakog pojedinca od nas, a naše obitelji 
osjećaju se u te dane kao u nekom radosnom pre- 
porodaju. Duše nam svima na glas uskrsnog zvo- 
na pjevaju »Aleluja«, a mlado i staro sabire se 
oko svetenja, koje se našlo na obiteljskom stolu. 
To blagoslovljeno uskrsno jelo simbol je rado- 
snog obiteljskog zajedništva, nad kojim osjeća- 
mo u tom uskrsnom raspoloženju posebni nebe- 
ski blagoslov. I zar nam ne će svima u te časove 
posebno mila biti i ova naša »Obitelj«, kojoj i 
jest glavna zadaća, da u naše obiteljske kuće 
unosi blagoslovljenu duševnu hranu, oko koje 
ćemo se svi okupljati te osjećati svu ljepotu, 
dragost i sreću obiteljskog zajedništva? Zar ne 
ćemo baš u ove uskrsne dane svima i svakom 
reći, neka posegne za tom blagoslovljenom du- 
ševnom hranom »Obitelji«, te da zrake obiteljskog 
uskrsa obasjaju sve više hrvatskih domova? Po- 
sebno sretan Uskrs svima, koji tako učinel 

W TRAVANJ 

otvara drugu četvrt u ovom godištu naše »Obi- 
telji«. Uvjereni smo, da smo našim vjernim či- 
tateljima i čitateljicama veoma ugodili, što im 
sada tri puta mjesečno dolazi »Obitelj«. To mo- 
ramo zahvaliti samo onima, koji nam redovito i 
unaprijed plaćaju pretplatu te koji se naše »Obi- 
telji« koji put spomenu i kojim darom za njen 
napredak. Molimo, da nam tako vjerni ostanu i 
unaprijed, pa će Bog dati i novo napredovanje 
ovoj jedinoj hrvatskoj obiteljskoj smotri. Ovom 
su broju priloženi čekovi, koji neka posluže za 
uplatu pretplate. 

• UPOZORUJEMO 

na jubilarnu knjigu našega glavnog urednika 
dra Josipa Andrića »Srijemske elegije«. Bez njega 
ne bi bilo ove naše »Obitelji«. Komu je dakle 
»Obitelj« omilila, neka iskaže svoje priznanje nje- 
mu glavnom uredniku tim, da sebi naruči i tu 
njegovu jubilarnu knjigu. Svakom će svojim sa- 
držajem i ukusnom opremom biti draga. Naši je 
pretplatnici dobivaju za 25. Din. 


Knjiga, koja će vas obrado- 
vati za Uskrs ! 

DR JOSIP ANDRlC 

SRIJEMSKE 

ELEGIJE 

PRIPOVIJESTI 

Jubilarno književno djelo 
osnivača i glavnog urednika 
»Obitelji 

Knjižarska cijena 55 Din 
Za nafte pretplatnike >5 Din 
KNJIŽNICA DOBRIH ROMANA 
Zagreb, Trg Kral ; a Tomislava 21 

koju kuglica može ići u oblo spremište (br. 3. a) Nutar- 
nji dio kutije nabode se čavlićima, koji su pravilno po- 
redani (br. 2). Gvozdena kuglica upravlja se tako da 
prođe između igala i uđe u rupu. Ako to ne uspije, ku- 
glica pada u prazni žlijeb na gornjem dijelu kutije (br. 
2 b). Obla posudica, u koju kuglica kroz rupu uđe, 
omogućuje da se kuglica može pomicati ti svakom 
smjeru. Igra je zanimljiva, ako se upotrebe 3 kuglice. 
Svaki igrač kuša do tri puta sreću s tri kuglice jed- 
nom za drugom. 


Slika na omotu: 

USKRS 

naslikao VI. Mirosavljevlć 



KAMERU 


USKRS! 


samo kod najveće foto-trgovine 

CIRIESBACH I K^AUi 

Zagreb, Jnrišićeva ulica 1 
Fotografski priboru najvećem izboru. — Papiri-ploče-filmovi vodećih maraka 
PREKO USKRSNIH BLAGDANA 


DAJEMO IZVANREDAN POPUST OD 10<> 


Zatražite bogato ilnstrovani foto-ejenik 









OBITELJ 

ILU STRO V ANI ČASOPIS ZA HRVATSKU PORODICU 
GODINA XI. U ZAGREBU 5. TRAVNJA x 9 3 9 . BROJ i3- m 



Isus i tri Marije 

Spjevao Aleksandar Kokii 

Bio je petak . . . Oblacima boli 
uzburkala se tamno siva neba pučina. 

Njegovo se Tijelo trzafo na križu , 

tri su Marije pbakabe, mi smo pognufi glave, 

u duše se spustiba teška pomrčina. 

Danas je nedjebja . . . Nevidljiva ruka 
sa srca nam skinuba tuge težinu , 
i mi ganuti ne vidimo drugo 
do bi cvijeća, sunca, sjaja i rose, 
osjećamo radosti svježinu. 

On više nije sužanj bbadnog groba. 

On sav čist i bijeb probazi kroz bašče, 
mokre Mu se grane s puta ukbanjaju, 
dokine mirišu zorom, 
g [asovi ptica šumom odzvanjaju. 

Tišina . . . Grmbje je procvabo bjebinom. 

Tri Ga Marije traže nijeme, ispbakane 
i ne će Ga naći u bbadnom grobu . . . 

0 kako će danas biti očišćene duše 

1 tri Marije b bijede srećom obasjane ! 

Jer On više nije prikovan za drvo, 
više nije sakriven teškim kamenom. 

On je uskrsnubi Krist ** Pobjednik, 

koji čeka, da svako srce ** i srce svake Marije 

zavije pbaštem radosti, ugrije bjubavi pbamenom . . . 

Novela Velikog Petka 


Marko bijesni 


Profesor, psihijatar, i njegov asistent dugo su 
i pažljivo promatrali bolesnika — crnookog, 
crnomanjastog mladića tamne puti. Profesor je 
zatim upravio nekoliko pitanja njegovim rodite- 
ljima, sasvim priprostim ljudima, koji su stajali 
u profesorovoj ordinaciji snuždeni i tužni. 

»Jeste li vi Rus?« upita bolesnikova oca. 

»Jesam, gospodine. Ja sam običan ribar iz 
Ovidiopola. Nepismen sam. Meni je 46 godina, 
a ženi je 40. Sin Marko navršio je jesenas dva- 
deset i dvije.« 

»Dakle ovog vašeg sina zovu Marko?« 

»Da, Marko. Jedinac je.« 

»A kako se vi zovete?« 

»Ja se zovem Todor Rumunov.« 

»Zašto Rumunov?« okrenu se naglo profesor, 
kao da je uhvatio neku značajnu nit. 

Ribar slegne ramenima. 

»Pa eto, moj je djed bio Rumunj, rodom iz 
Bendera. Ali Rumunj, koji se već odavno poru- 
šio.« 

Profesor i asistent izmijene poglede. 

»Čudnovato,« prošaputa asistent. 

»Da li je vaš sin Marko pismen?« ponovno 
upita ribara profesor. 

»Pa nešto malo zna čitati i pisati.« 

»Ruski?« 

»Samo ruski. Godinu je dana pohađao školu.« 

»A da li je ikada učio latinski?« 

»Nikad u životu.« 

»A rumunjski isto tako ne zna ni čitati, ni pi- 
sati?« 

»Ne zna. Pa već i moj otac nije znao rumunj- 
ski. Ne znam ni ja.« 

Profesor se okrene Marku: 

»Priđite bliže!« 

Marko priđe. Suho i naglo sinu njegove crne 
nešto ispupčene oči. 

»Ne biste li mi mogli prevesti latinski izraz: 
terra incognita?« oprezno i mekano upita pro- 
fesor. 

»Nepoznata zemlja,« smjesta odgovori Marko. 

Usnice mu zadrhtaše i oči žarko sinuše. 

»A što su to Rimljani nazivali ,hasta’?« po- 
novno upita profesor. 

»Dugačko koplje.« 

»A gladius?« 

»Kratki mač.« 

»Tko ste vi?« glasno i strogo upita asistent. 

»Ja sam vam već rekao,« odgovori bolesnik, 
»a vi ne vjerujete. Ja sam rimski centurion (sat- 
nik) Markus Furius Furiosus — Marko Furio 
Bijesni. Onaj, koji je prvi zabio čavao u desni 
dlan Krista Spasitelja.« 

Marko ušuti i snuždi se. Njegovo je tamno lice 
nekako naglo upalo i grčevi mu istalasaše obraze. 

Njegova majka uzvikne: 

»Ti si naš sin, ribar iz Ovidiopola! Za ime Bo- 
žje, sine, pa ti si poludio! Dijete moje jadno! 
Kakav si ti Rimljanin!? Ti si moj sin, ribar 
Marko.« 


Napisao A. Budišćev 

I mati zaplače. 

Marko slegne ramenima. 

»Ja sam onaj, kojim se imenujem. Ja sam 
Marko Furio Bijesni, rimski centurion,« ponovi 
on uzvisivši glas, ponosno se uspravi i kao orao 
pogleda prisutne oholim pogledom. 

»Tko je upravljao Palestinom, kada ste vi bili 
centurion?« upita asistent. 

Marko se osmijehne. 

»A zar vi to ne znate?« upita on. »Pa naravno 
prokurator Poncije Pilat.« 

»A gdje je on boravio?« 

»Kako gdje? U Cezareji. A tek pred Uskrs 
preselio se u Jerusalem . . . One nezaboravne go- 
dine . . .« 

»Marko Furio, pričajte nam sve, što ste tada 
vidjeli!« mekano će profesor spreman, da pa- 
žljivo sasluša odgovor. 

Markove se oči ugasiše i zeleno bljedilo po- 
kri njegovo lice. Neko vrijeme nije mogao da 
izgovori ni riječi. Opažalo se, da ga je svega 
obuzela neka grozna uzrujanost, koja mu je ko- 
čila jezik. 

»Evo kako je to bilo!« odgovori on napokon. 
»Pilat se, kako govorahu, bojao pobune o Uskr- 
su, te me je pozvao u dvor sa dva kvaterniona.« 

»Što znači kvaternion?« upita profesor. 

»Patrola od četiri vojnika.« 

Profesor i asistent ponova pogledaše jedan 
drugog. 

»Čudnovato!« prošaputa asistent. 

»Ja sam bio u dvorištu dvorca,« nastavi Marko. 

Profesor ga ponova prekine: 

»Kažite nam, molim vas, gdje se nalazio taj 
dvor i kako je izgledao?« upita ga on. 

Marko se nasmiješi s prezirnim ponosom. 
Osjećao je, da mu još uvijek ne vjeruju, i to ga 
je uzbuđivalo. Ali se ipak svlada i nastojeći, da 
ostane miran, nastavi: 

»Taj je dvor bio podignut u gornjem dijelu 
grada jugoistočno od hrama. Između dvije pa- 
lače od bijelog mramora nalazio se otvoren pro- 
stor, s kojeg je pucao vidik na cijeli Jerusalem. 
Taj je prostor bio popločen bogatim mozaikom 
i urešen divnim vodoskocima, koji su se redali 
duž drvoreda. Tu su se dizali stupovi od šare- 
nog mramora i skulpturni portici . . .« 

Asistent upita profesora francuski: 

»Jeste li vi čitali opis te palače kod Josipa 
Flavija? Taj ribar iz Ovidiopola priča, kao da 
je bio stalni posjetilac tog dvora.« 

Asistentove oči planuše. 

»Kada su Krista odveli pred Pilata,« nastavi 
Marko, »ja ne znam. Nas vojnike nije zanimala 
ni politika ni filozofija. Mi smo se kockali u sje- 
ni stupova. Ja nisam imao sreće. Uto najednom 
Pilat zapovjedi, da se spremi križ.« 

»Je li to Pilat naredio vama osobno?« upita 
profesor. 

TRI PREKRASNA I NADA SVE 
DRAOOCIJENA KALEŽA 
NA TRSATU 



»Da, meni.« 

»Da li se vi sjećate točno 
njegovih riječi?« 

»Da, sjećam se. Pilat re- 
če: ,1, miles expedi crn- 
cem !’« 

»Prevedite to!« 

»Idi vojniče, spremi 
križ! odlučno izgovori 
Marko. 

»Čudnovato!« opet uz- 
dahne asistent klimajući 
glavom. »Neobično!« 

Njega kao da je obuzela neka tajanstvena je- 
za, te poče nervozno i grozničavo trljati ruke. 

»Ja sam izručio Pilatovu zapovijed drugom 
centurionu, Kaju Ksenofontu Papaveru,« nastavi 
međutim Marko. 

I tako je Marko sa svim karakterističnim po- 
jedinostima nastavio priču o tome, kako je iz- 
vršena kazna nad Osuđenikom. 

»Jedan od vojnika uzme čekić i čavao i širo- 
ko zamahne, da pribije Osuđenikovu desnu ruku 
na prečku križa, kad odjednom padne na ze- 
mlju.« 

»Zašto?« kao bez daha upita asistent. 

»Udarila ga je sunčanica,« strogo, skoro gnjev- 
no odgovori onaj, koji se nazivao Markom Bi- 
jesnim. »Bila je strahovita žega,« objasni on 
nešto mirnije. »Tada sam nastupio na njegovo 
mjesto, uzeo sam čekić i čavao i jednim udar- 
cem pribio desnu ruku Raspetoga na križ. Ali 
i ja sam također pao na zemlju.« 

»Zašto?« upita profesor tiho i tužno, kao pro- 
žet zebnjom. 

»Mene je porazila divna ljepota Osuđenikovih 
očiju,« oborivši oči i jedva čujno odgovori Mar- 
ko. »Njihova neobična jasnoća i krotkost, divni 
izraz Njegovih usna, a i Njegov glas, kada mi 
reče: ,Ne znaš, šta radiš’ . . .« 

Marko ušuti i okrene se na stranu, a po nena- 
danom drhtaju njegovih ramena opazili su pro- 
fesor i asistent, da plače. 

»Jesmo li u bunilu?« upita asistent profesora. 
No profesor nije ništa odgovorio. Asistent sle- 
gne ramenima. Međutim došavši već k sebi Mar- 
ko okrene lice profesoru i nekako zgurivši se 
nastavi: 

»Kad sam se osvijestio, na stratištu su se već 
izdizala tri križa. Vojnici zatraže od mene do- 
zvolu, da mogu prema običaju podijeliti između 
sebe odjeću Raspetoga. Ja sam im to dopustio. 
Tada su vojnici na četiri dijela razderali Njegov 
plašt, a kockom odlučili, kome će pripasti Nje- 


gova košulja, tkana bez šavova . . . Dobro se sje- 
ćam, kako sam pred večer istog dana prolazio 
kraj groba Davidova. Kad odjednom korakne 
od zida neka sjenka prema meni. Ugledao sam 
sasma blizu pred sobom crne planine oči i kratku 
crnu, tvrdu i kovrčastu bradu. Nepoznati me 
uhvati za ruku i gnjevno mi krikne u lice: ,To si 
ti čavlom probo desnu ruku Učiteljevu? Ti? Onda 
znaj: tisuću ćeš puta umirati i tisuću ćeš se puta 
vraćati u ovaj život, da svaki put krvavim su- 
zama oplačeš i okaješ svoj strašni grijeh . . . Ču- 
ješ li?’ I zaridavši nepoznati ode od mene, a 
njegov pratilac, modrooki i plavi mladić, ko- 
jega sam tek tada primijetio, upita me: ,Znaš li 
ti, Marko centurione, tko ti je odredio tu ka- 
znu?’ Ja sam izazivački šutio, držeći ruku na 
dršku mača: ,Ne, ne znam. Tko?’ upitam. A on 
mi odgovori: ,Simon Jonin, zvani Petar, onaj, 
koji će uskoro pasti ovce Njegove.’ Mladić se 
izgubi iza ugla. A ja sam pao na zemlju,« odjed- 
nom zaviče Marko sa bijesom, koji je iznenada 
izobličio njegovo lice pretvorivši ga u groznu 
masku, u strašan i neljudski grč, »i počeo sam 
plakati i puzati po oštrom kamenu . . . Puzati i 
vikati! Evo ovako . . .« ponavljao je on. »Evo 
ovako . . . Evo ovako ... I zavijati kao bijesno 
pseto! Ja! . . . Ja! . . . Centurion Marko Bijesni!« 

Marko zaurla i tresnuvši na pod stao se svi- 
jati u strahovitim grčevima. Njegovo lice pokri 
bagreno crvenilo a na usta izbije pjena. Iz za* 
sječene obrve probije krv. 

»U-u- . . .« zavijao je. »U-u- . . .« i sve se bje* 
snije bacao. 

Njegovi su roditelji zatvorenih očiju plakali 
tužno podrhtavajući. A profesor je shvatio, da je 
bolesnik u vlasti žestokog napadaja, te da bi 
mogao sebi razlupati i lubanju o daske poda. 
Zato zazvoni nadgledniku, pa kada se taj javio, 
naloži mu kratko i tiho: 

»Četiri bolničara i luđačku košulju . . . Brže!« 

Preveo D. Marčetić 


U .... 

Uspomene sa svadbenih putovanja 


Svadbeni put na Kristov grob 

Uapisala Viima Gradinger 


Svoje se majke vrlo malo sjećam. Umrla mi 
je, kad sam bila u šestoj godini. Kad sam poslije 
dobila maćehu, poslali su me u konvikt k časnim 
sestrama, kod kojih sam ostala cijelo vrijeme, 
dok nisam svršila srednju školu. Samo sam o 
velikim praznicima dolazila kući. Ali tu sam uvi- 
jek osjećala, kako mi manjka prava materinska 
ljubav. I želila sam uvijek, da praznici što prije 
prođu, te da se vratim k časnim sestrama. A kad 
sam se bližila maturi, pojavila se u meni misao, 
da uopće stupim u samostan. Rekla sam to po- 
slije mature ocu, ali on se veoma rastužio. Vrlo 
sam ga voljela, i bilo mi ga je žao. Njemu za 
ljubav odrekla sam se svoje nakane i postala 
sam učiteljica u jednom vrlo udaljenom mjestu. 
Otac me je nekoliko puta posjetio, i to su mi 
bili svijetli dani u mom samotnom životu. 

Prve sam svoje učiteljske praznike provela u 
Francuskoj, da naučim što bolje francuski govo- 
riti, a pohodila sam i Lurd i Pariz i Lisieux i 
druge francuske gradove. Otada su me stala za- 
nimati putovanja. I najmilije štivo postale su mi 
putopisne knjige. Gdjegod sam na koju naišla, 
svaku sam na dušak pročitala. 

Tako sam pročitala i nekoliko putopisnih djela 
o Svetoj Zemlji. I spopala me silna želja, da i ja 
pođem vidjeti Spasiteljevu domovinu. Već za 
slijedeće praznike prijavila sam se hodočašću, 
koje je kretalo iz Beča u Svetu Zemlju na po- 
svetu austrijskog oltara u jerusalemskoj bazi- 
lici Smrti Majke Božje. 

S neopisivim sam se čuvstvom oprostila od 
svog oca, kad sam kretala na taj sveti put. Vi- 
djela sam mu suze u očima. A i samoj mi je bilo, 
da zaplačem, ali nekim slatkim plačem radosti. 
Ta ispunjavala mi se najveća sreća, koju sam 
sebi mogla zamisliti u životu: odlazila sam na 


Roman jednog svećenika, koji se odigrao usred Velikog Tjedna! 

MANUEL GAL VEZ 

VELIKA SRIJEDA 

Jedan od najpotresnijih romana, što ste ga ikada u životu pročitam 
Nabavite ga i pročitajte odmah / 

Cijena za naše pretplatnike 20 Din 

KNJIŽNICA DOBRIH ROMANA, ZAGREB 

TRO KRALJA TOMISLAVA 21 


Isusov grob u Jerusalem! Ima li veće sreće od 
toga? 

U tom raspoloženju, koje je mojom dušom 
vladalo na tom svetom putu, dogodila se u me- 
ni, još dok smo plovili morem prema Palestini, 
silna neka promjena. Sama sam se bojala na to 
i pomisliti. Ali nisam mogla sama sebi zatajiti: 
pojava jednog mladoga hodočasnika, koji je pu- 
tovao s istim hodočašćem, uznemirila mi je srce. 
Isprva sam se toga silno uplašila. Ali nisam se 
mogla oteti nenadanom, dotada nepoznatom 
čuvstvu. A zatim je sve išlo silnom, vrtoglavom 
brzinom, te se nisam pravo mogla ni snaći. Već 
na brdu Karmelu — prvo veče, što smo ga pro- 
veli- na tlu Svete Zemlje — duševni je sporazum 
između mene i mog suđenog bio gotov. A drugo 
jutro već su brzojavi letili u domovinu roditelji- 
ma i crkvenim vlastima, da nam se dopusti vjen- 
čanje u Jerusalemu . . . 

Vjenčala sam se u Kristovu gradu: kod austrij- 
skog oltara u sionskoj bazilici Majke Božje, da- 
kle na tlu jednog našeg narodnoga kutića Svete 
Zemlje. A odmah iza vjenčanja pohrlili smo ja i 
moj muž na Spasiteljev grob, da ondje izlijemo 
sva čuvstva svoje mlade sreće. I po svim osta- 
lim svetim mjestima pratila nas je ta naša sreća, 
koja je tako nenadano zarobila naša srca i sta- 
vila ih u svetu službu naše 



obiteljske zajednice. 

Još danas nakon četiri go- 
dine pod istim sam dojmom 
onih osjećaja, koje mi je Bog 
dao u Svetoj Zemlji. I kad- 
god privinem k sebi svoje 
dvoje drage dječice, neopisi- 
va dragost ispunja moje srce 
s neizmjernom zahvalnošću 
Isusu, što mi je put u svoju 
Svetu Domovinu učinio doista 
najsretnijim putem moga ži- 
vota. Prevela R. T. 


Slika lijevo: 

KRISTOVA AGONIJA U VRTU 
GETSEMANE 
Naslikao Giovanni Bellini 

Evanđeoski portreti 


Crni poljubac 


Napisao Branko Kiarić 



VRT GETSEMANE, U KOJEM JE JUDA IZDAO ISUSA 
Taj je vrt bio do g. 1682. u turskom vlasništvu, a tada su ga dva brata Hrvati 
Brankovići iz Bosne došavši u Jerusalem na hodočašće kupili i poklonili franjevcima, 
koji su iza svjetskog rata u njem sagradili ovu krasnu baziliku. 

(Slika iz filma „Hrvati u Sv. Zemlji", koji se od 6. do 8 . IV. prikazuje u Zagrebu) 


On nije mogao da shvati svog Uči- 
telja. Govori o kraljevstvu. A kraljev- 
stvo je moć, slava, raskoš. Onda se 
druži s prosjacima i miluje ih. I obe- 
ćaj e im utjehu i kraljevstvo nebesko. 

Što je to kraljevstvo nebesko? Ovdje 
dolje moglo bi to biti. Neka skupi iz- 
nenada veliku vojsku. Nek osvoji Je- 
rusalem i neka se proglasi kraljem. 

To bi nešto značilo. Od toga zatitraju 
najfinije žilice na Judinu licu. Oči mu 
postanu svijetle i sjajne kao srebrna 
stakla. A misao zaplovi po oceanu 
ljepota tog novoga kraljevstva. 

»Ja baš zato i čuvam kesu. Meni je 
to namijenio. Jest, meni, meni. Eto: 

Juda iz Skariota, upravitelj riznica u 
kraljevstvu Isusa iz Nazareta! Ali on- 
da opet Učitelj ponavlja: , Blaženi si- 
romasi!’ To bi se još dalo razumjeti. 

Nek se ljudi uljuljaju u svoj zanos za 
siromaštvo. Nek se u nj zaljube. Kao 
grlice u pokošene njive. To će čuvati 
Judinu kesu. Ljudi vole siromaštvo. 

Ne treba im mnogo, samo malo, malo, 
a Judino blago raste, raste, buja bez kraja.« 

On zagali ruke, promiješa malo po brdima 
zlata i srebra i rastopi se, iščezne u sjaju svo- 
jih očiju i u beskrajno slatkim otopinama srca. 

Ali sve je to nekako sumnjivo. Kad se Judine 
oči najviše žare od tih upaljenih nada, onda ga 
Učitelj najtužnije gleda. I čini mu se: »Eto On 
zna, što ja mislim, i žao mu je.« Tada govori: 
»Kraljevstvo moje nije za ovaj svijet . . .« Hoće, 
zar, da reče: »Ja znam, što Juda misli, ali se va- 
ra. Kakvo kraljevstvo? Kakav čuvar zlata? Ne 
budi takav, Juda! Blaženi čista srca . . .« 

Juda bi Ga tad ostavio. Pobjegao bi od Njega. 
On osjeća, da Ga ne može zavoljeti. Ali ipak, 
možda . . . Juda čeka. 

Kad je sumnja narasla preko njegovih nada, 
tad stvori odluku. Pričesti se Srcem svog Uči- 
telja i ostavi Zadnju Večeru. 

»Što ćete mi dati za Nj? Evo Ga kod mene, 
u meni. Miran je i tih kao janje. Nemoćan je. 
Ne vjerujem Mu više. Platite mi, evo vam Ga!« 

Proda Ga za šaku srebra. Učitelj zadrhta u 
srcu Judinu. 

»Juda, Juda, nemoj, Juda! . . .« 

A Juda se zagleda u srebro i izgubi vid. Je li 
to ljepše od blagosti Njegovih očiju? Je li to 
moćnije od snage Njegove riječi? Je li to sjaj- 
nije od sjaja Njegova srca? 

Juda se približi Getsemaniju. Procesije ma- 
slina izlaze preda nj i mole ga: »Juda, Juda, 
nemoj, nemoj!« Zvijezde se počnu prosipati u 
njegove oči, da progleda. Jedan se dobri glas 
javi u njemu opiminjući ga: »Što činiš? Kuda 
ideš? Stani! Vrati se!« On jače strese srebrnjake 
u ruci i uguši taj glas. 

Tad njegov Učitelj zaplače u dnu njegova 
srca. 


»Jesam li te ljubio, Juda? Što sam ti kriv, 
dragi moj? O, nemoj, nemoj!« 

A šaka srebrnjaka zvoni, zvoni, zvoni. Juda 
se predao toj glazbi srebra. 

»Kakav kralj? Kukavica! Zašto se sve oko me- 
ne rasplakalo? Pusti me, prokleta zemljo, da 
poljubim Učitelja!« 

Učitelj je bio osamljen, umoran, tužan čeka- 
jući svoj glas. Tad zagrabi u more svoje do- 
brote i pruži Judi zadnji vrč milosti. Juda raz- 
bije taj vrč. On poljubi Učitelja jednim crnim i 
lažnim poljubcem. 

»Evo Ti, Učitelju, dara! Za sve, što si mi uči- 
nio. Veliki svećenici šalju Ti krunu. Ja ću biti 
Tvoj rizničar. Evo dolazi Tvoje kraljevstvo ne- 
besko.« 

Učitelj ga je beskrajno žalio. 

»Juda, Juda, Juda, stani! Što si učinio?« reče 
jedan mali cvijet, koji je vidio krv njegovih 
očiju. 

»Što si učinio?« javi se jedna stara divlja ru- 
ža, koju su malo prije sasjekli za kraljevsku 
krunu. 

»Što si učinio?« zatutnje bezdani korovi noći, 
plač jedne presvete Djevice, mali tihi potok Uči- 
teljeve krvi. 

»Što si učinio? Što si učinio?« reče jedna te- 
ška pljuska na Učiteljevu licu. 

»Što si učinio? Juda, Juda, Juda, Učitelj je 
osuđen . . .« 

Juda zgrize krvavo srce. Zgrči sažganu dušm 
Pogleda očajno u tužne procesije maslina i zvi- 
jezda i napravi omču. 

»Juda, Juda, Juda, gdje si? Evo ti srebro. To 
je tvoje. Zaslužio si. Juda, srebro . . . Srebro . . .« 

Uskrsna novela 


Uskrsna 


vona 


Uapisao Qeorges Chavensol 


Naš gospodin župnik iz Vevraza bio je pravi 
junak . . . »Nikad ne ću zaboraviti onog večera, 
kad sam se s njim upoznao. Bio sam tada ravna- 
telj škole u gorskom selu, koju četiri ili pet mi- 
lja od župe, kamo je 'baš tada bio premješten 
naš župnik, naskoro poslije rata godine 70. Pred 
njim je letio glas dobrodušnosti i odvažnosti. 
Pripovijedalo se, kako je znao pobjeći iz opko- 
ljenog Sedana, kako je gotovo iz ničega znao 
stvoriti pukovniju slobodnih strijelaca i još 
mnogo slučajeva, od kojih je svaki za se bio 
sposoban oduševiti ovčice povjerenog mu stada. 

Čim se smjestio u Veyrazu, prva mu je misao 
bila ići i propovijedati katoličku nauku prote-’ 
stantima. Te su dvije vjere tada kao i danas bro- 
jile gotovo isti broj vjernika, samo je jaz, koji 
ih je dijelio, bio mnogo dublji. Nikad u našim 
selima nije bilo vidjeti katolika, da bi išao kupiti 
za novčić soli k trgovcu, koji je bio iz prote- 
stantskog tabora, i kad je u izborima 1876. kan- 
didirao protestant, imao je toliko glasova, ko- 
liko je bilo njegovih suvjernika, ni jednog više. 

Možete sebi dakle zamisliti sablazan, koju je 
izazvala župnikova odluka, i uzbunu, koja je 
podbola njegove zaprepaštene vjernike, kad su 
ga vidjeli kucati na vrata kalvina, koji su i sami 
tim bili tako sablažnjeni, da su mu često uskra- 
tili ulaz u svoju kuću. 

Radi takve odvažnosti raširio se župnikov 
glas daleko preko granica župe. Slušao sam o 
njemu govoriti toliko puta, da sam zaželio upo- 
znati ga. Povjerio sam to starješini u selu, koji 
je bio u prijateljskim odnošajima s ljubaznim 
svećenikom. Obećao je, da će nas upoznati jed- 
noga s drugim. 

I tako smo o uskrsnim praznicima pošli obo- 
jica na put. Na gorama je ležao još snijeg i pu- 
tevi bili su u takvom stanju, da smo trebali či- 
tava dva sata za tu kratku udaljenost. Iza krat- 
kog sumraka nastala je tamna noć i povrh sve- 
ga udarila je snježna mećava, kad smo se pribli- 
žavali na dogled crkve u Veyrazu. 

Pet minuta kasnije sjedjeli smo udobno u ku- 
hinji župnikovpj uz kamin, gdje je nad ognjem 
ključao kotao vruće vode. Gazdarica razgova- 
rala je prijazno sa starješinom, i tako sam do- 
znao, da je župnik otišao pohoditi svoje siro- 
mahe, ali da će mu ona poručiti, da se vrati. 

»Kako?« 

»Zvonom,« odgovori. 

Doista, kad bi došao neočekivani posjet u vri- 
jeme, dok je župnik. bio vani kod svojih župlja- 
na, imala je gazdarica nalog zazvoniti u zvono, 
koje bi on čuo i mogao se tako hitno vratiti. 
Ta priprosta misao vrijeđala je donekle pobož- 
ne duše, koje su tražile, da zvona služe samo 


Potresan roman Velikog Tjedna l 

Manuel Galvez 

VELIKA S U I J E O A 

, Roman jedne ispovjedaonice 

Zar ga foš niste pročitali ? 


Bogu. To je bilo uzrok spora, koji je nastao 
među župnikom i crkvenim odborom. Predsjed- 
nik toga odbora bio je bogat seljak, tvrd prema 
ostalima, kao prema sebi, osobito od onoga vre- 
mena, kako je nesretno obudovio. Donekle čo- 
vječno vladao se jedino prema svome sinu, de- 
setgodišnjem dječaku, kojega je obožavao. Taj 
posjednik, imenom Heyraud, htio je skupiti pot- 
pise svih znatnih osoba u okolici na pismo, ko- 
jim je tražio od biskupa drugoga župnika. Mno- 
gi su oklijevali, jer je župnik bio općenito oblju- 
bljen, a cijenili su ga i oni, koji su ga sma- 
trali za odveć odvažna, ali su se slagali u tom, 
da bi ga trebalo pokarati za zloporabu crkvenih 
zvona. 

Prijatelj starješine, koji je znao taj slučaj, 
kušao je odgovoriti gazdaricu, da ne zvoni radi 
nas, ali ona se nije usudila raditi protiv danog 
naloga, i tako smo za čas čuli zvono neobično 
u to uskrsno večernje doba. Snijeg je još uvijek 
gusto padao, vjetar je tresao kućom i prozori 
župnog dvora bili su zalijepljeni snijegom. 

Bili smo podvoreni kuhanim vinom s cimetom 
i bilo nam je tako ugodno toplo, da nijesmo ni 
mislili na opasan povratni put, i pušili smo bez 
brige svoje lule, dok je gazdarica strugala krum- 
pir i bacala ga u vreli kotao. 

Konačno čuje se jako kucanje na vratima. Sa- 
mo sam pružio ruku, da otvorim, i župnik uđe. 
Bio je visok, plećat, mlad i snažan kao pravi voj- 
nik domovine i Crkve. Išao je bez riječi do ši- 
roke klupe, gdje je odložio svoje breme, koje je 
bio zamotao u svoj vlastiti plašt. Kad ga je ra- 
zvio, pokazalo se pod njim dijete blijedo kao 
snijeg. 

Zapanjili smo se, ali hitra gazdarica već je 
skidala mokro odijelo s maloga, a župnik je ku- 
šao uliti mu u stisnuta usta nekoliko kapljica ra- 
kije. Onda istom reče abbe Feyssier: 

»To je Heyraudov sin. Idite javiti njegovu 
ocu.« 

Kad je seljak dohitao, upita ga župnik oštro: 

»Zašto je vaš sin bio vani po takvoj noći? Da 
nijesam naišao na njega, ležao bi ovaj čas mrtav 
pod snijegom.« 

»Išao je malo van sa stokom, kao obično,« 
odgovori satrt otac, »ali nije se vratio, krave su 
došle same kući. Morao je negdje zaostati i 
onda je zabludio u mraku. Spremao sam se 
upravo da ga idem tražiti, kad mi rekoše, da ste 
ga vi već našli. Ne znam zbilja, kako bih vam 
zahvalio.« 

»Meni nemojte zahvaljivati,« odgovori abbe. 
»Da nije zazvonilo zvono, ja bih bio sigurno još 
kod Mejeanovih, i vaš sin ne bi bio više u ži- 
votu.« 

Dakako da onda više nije bilo ni .spomena o 
tužbi biskupu i još dvadeset godina kasnije 
abbe Feyssier bio je od svih ljubljeni župnik u 
Veyrazu. 

Preveo Antun Šimčik 

Hrvati kod gradnje Sueskoga kanala 

Prigodom sedamdesete godišnjice novog puta u Indiju 

tiapisao Katist Perinić 


Već u pradavna vremena prije Krista svi osva- 
jači Istoka uviđali su veliku vrijednost Crvenog 
mora i onog uskoga komada zemlje, koji je to 
more dijelio od Sredozemnoga. Prema starim 
izvorima u XIV. vijeku prije Krista Faraon 
Ramses II. Sesostris izgradio je kanal, koji je 
vodio od rijeke Nila kroz jezero Timsa kod 
Crvenoga mora. Kanal je poslije bio zatrpan. I 
kasnije je bilo pokušaja gradnje sličnih kanala, 
ali bez jačeg uspjeha, jer pustinjski pijesak bi 
zatrpao kanale. Sredozemno more, kakogod je 
veliko i ima silno razvijene obale, ipak je bilo 

PISMO, KOJIM JE „SVEOPĆE DRUŠTVO ZA SUESKI KANAL" 
PREPORUČILO MARKA PERINIĆA, KOJI JE SUDJELOVAO 
KOD PROKAPANJA SUESKOGA KANALA 

zatvoreno. Trgovina među samim državama Sre- 
dozemnog mora mogla se doduše lijepo razvi- 
jati, ali put do istočnih zemalja bio je predalek. 

Veliki Napoleon znajući, što bi taj prokop 
značio za veličinu francuske Države dođe na 
ideju da prokopa Sueski kanal, pa naloži inže- 
njeru Lepereu da ispita mogućnost izradbe tog 
plana — ali bez uspjeha. God. 1854. egipatski 
podkralj Said paša pozove u Egipat francuskog 
inženjera Lessepsa, da prouči pitanje kanala. 

U veljači god. 1859. započela je grad- 
nja velebnog djela moderne tehnike — pro- 
bijanje morskog tjesnaca, Sueskoga Kanala. Ge- 
nijalni francuski inženjer Ferdinand viconte de 
Lesseps preuzeo je na sebe plan za izradbu ka- 
nala i usprkos poteškoća sa raznih strana izvr- 
šila desno : 

DEVE NA PRSVOZU PREKO SUESKOGA KANALA KODlKANT ARE 


Hrvatski film o Egiptu, Palestini i Siriji 

„HRVATI U SVETOJ ZEMLJI 1 ' 

prikazuje se ponovno u Zagrebu 

U KINU CR01TIA 

na Veliki četvrtak, Vel. Petak i Vel. Subotu. — Pođite taj veličan- 
stveni film svakako vidjeti! 


šio je svoju veliku zamisao. Sve svjetske tvor- 
nice radile su grozničavo da namaknu materijal 
za novi morski put, koji će spajati do tada odi- 
jeljene zemaljske dijelove. Lesseps je imao na 
raspolaganju golema novčana sredstva, 20.000 
Felaha, Said pašinih ljudi, 2000 konja i 200 ra- 
znih strojeva, lađa i vlakova, koji su odvažali 
iskopanu zemlju. Nakon mučnog rada od 10 go- 
dina Sueski kanal bio je na najsvečaniji način 
blagoslovljen, otvoren i predan prometu dne 16. 
studenoga 1869. Egipatska vlada dala je za tu 
proslavu 20 milijuna franaka. Tako je put iz 
Europe do Indije skraćen za 9000 km ili za mje- 
sec dana puta. Lesseps je umro 7. prosinca 1894. 

Sueski kanal, koji počima kod Port Saida i 
prolazi preko jezera Mensaleh, Balah i Timsah, 
zatim kroz Gorka Jezera, a završava u Crvenom 
Moru kod Sueza, dbg je 160 kilometara, širok 
do 100 metara, a dubina mu je sada povišena na 
11 metara. Od nekoliko stotina hrvatskih iselje- 
nika, koji su za vrijeme gradnje kanala bili za- 
posleni kao mornari, radnici, mali trgovci, go- 
stioničari i kanotijeri (vođe čamaca), danas ima- 
de u svemu oko 10 naših ljudi raštrkanih u Port- 
Saidu, Ismailiji i Suezu. Od djece bivšega kano- 
tijera Marka Perinića iz Lopuda kraj Du- 
brovnika, koji je bio zaposlen kod građevinske 
sekcije poduzeća Borel, Lavalley et Ci. na Tim- 
saku, dobili smo preporučno pismo (od 15. 
svibnja 1871.) »Sveopćeg Društva za Sueski 
Kanal«. Pismo je vrijedan dokaz radinosti, po- 
duzetnosti, okretnosti, poštenja i rada našega 
hrvatskog primorca i u dalekom tuđem svijetu. 

Šef odsjeka na jezeru Timsak, inženjer Laval- 
ley, da se na vidan način oduži svome bivšem 
vjernom kanotijeru Marku Periniću, na povrat- 
ku u domovinu g. 1871. poklonio je njegovom 
sinčiću Đuri, rođenom na Timsaku prekrasan 
štap sa slonovom kosti, okovan zlatnim obru- 
čem sa utisnutom zlatnom lavljom glavom. Taj 
se štap kao uspomena još čuva kod obitelji Ka- 
lista Perinića, koji sada živi u Zagrebu (op. ur.). 



Kod slovačkih ministara 


Kod ministra 

U pet sati po podne* čekao je pred slovačkim 
ministarstvom prosvjete auto ministra prometa 
dra Ferdinanda Durčanskoga. Poslao ga je mini- 
star pred hrvatske goste, koje je očekivao u au- 
dijenciju. Tako smo Duka, o. Bruno, prijatelj 
Kovđr i ja iza 5 sati došli u ministarstvo prometa. 

Dr Ferdinand Durčansky je najmlađi ministar 
slovačke vlade. Rodio se 18. prosinca 1906. Da- 
kle navršio je tek Kristove godine života. On 
je predstavnik najmlađih i najradikalnijih u po- 
litičkom životu Slovačke. Osnovao je političko 
glasilo slovačke autonomističke omladine »Na- 
stup«, kojim je prije šest godina otvorio paljbu 
protiv sviju neprijatelja slovačke samostalnosti. 



S POSJETA KOD MINISTRA DURČANSKOGA 
U sredini ministar, s desne strane dr Josip Andrić 
Foto B. Adamčik 


I nije čudo, što je »Nđstup« postao list, koji je 
bio najviše plijenjen. Dolazio je k nama i u Za- 
greb, ali često tako bijel, da je malo što i ostalo 
od njegova sadržaja. Slovačka se omladina oku- 
pila oko »Nastupa«, solidarizirala se s njegovim 
radikalizmom i iznijela dra Durčanskoga kao 
svog predstavnika u prvu vladu autonomne Slo- 
vačke 6. listopada 1938. kao prvog slovačkog 
ministra pravde. U drugoj vladi je dr Durčan- 
sky postao ministar prometa. (Danas je u sa- 
mostalnoj Slovačkoj ministar vanjskih poslova.) 

Došli smo u ministarstvo prometa srdačno do- 
čekani od dra Jozefa Kirschbauma, šefa kabi- 
neta dra Durčanskoga. On je ljetos bio u Za- 
grebu sa slovačkom delegacijom za kongres 
»Pax Romana«. S njim sam se tom prilikom upo- 
znao i vozio zajedno na Hlinkin pogreb iz Za- 
greba do Bratislave. Sad smo se eto sreli kao 
stari znanci i srdačno jedan drugog pozdravili. 
I on je jedan od prvaka slovačkih »nastupista«, 
kako se zove omladina oko lista »Nastup«. Hvale 

* Vidi u »Obitelji« br. 9. — 10. od 5. III. o. g. članak 
»Kod ministra Černaka«. Ovo je nastavak u nizu čla- 
naka »Kod slovačkih ministara«. 


Durčanskoga 

Ka pisao Dr Josip Andrić 

ga, da je pun ideja i energije, a u radu neumo- 
ran, pa što je jedamput odlučio izvršiti, to i iz- 
vrši. Bio je predsjednik slovačkoga katoličkoga 
đaštva i istakao se kao dobar organizator. (Da- 
nas je glavni tajnik Hlinkine pučke stranke.) 

Kao šef kabineta dra Durčanskoga ima pre- 
ko glave posla. Samih telefonskih razgovora po 
nekoliko stotina preko dana, pa onda mnoštvo 
posjeta, mnoštvo akata, koji čekaju na rješenje. 
Sve nam to kazuje, ali ne tuži se. Sve on to rado 
obavlja, sve on to može svršavati. Mladi ide- 
alizam vrije u svakoj njegovoj riječi. 

Kod ministra Durčanskoga bio je baš neki po- 
sjet. Morali smo čekati desetak minuta. Uvedeni 
smo ministru prije drugih, koji su tu čekali. 

Ministar dr Durčansky nas je dočekao na vra- 
tima i srdačno pozdravio. Sad sam se tek sjetio, 
da sam ga već vidio, kad je g. 1932. bio u Zagre- 
bu na kongresu slavenske katoličke inteligencije. 
Otada ga mnogi Hrvati poznaju. Zato sam mu 
odmah, čim smo sjeli, izručio pozdrave od dra 
Šćetinca, Luke Perinića i drugih. Svih se sjeća 
i s ljubaznim smiješkom zahvaljuje. 

Raspreo se razgovor. Ponajprije o slovačkoj 
slobodi, o slovačkom saboru i o svemu, što je 
s tim u vezi. I tu se iz riječi ministra Durčan- 
skoga očitovalo njegovo radikalno stanovište. 
Ovo, što su Slovaci ostvarili svoju autonomiju, 
nije još sve. Autonomija je temelj narodne sa- 
mostalnosti. Ako Česi budu znali poštivati prava 
slovačke slobode, dobro, ali ako ne budu, neka 
ne misle, da se može natrag. Natrag nikad više, 
nego samo naprijed. A čini se, da to Česi još ni- 
kako ne shvaćaju . . . 

Čemu sam se jako začudio, bilo je to, što je 
ministar Durčansky za razliku od ministra Čer- 
nđka bio mnogo suzdržljiviji u izjavama. Uza sve 
to je razgovor tekao bez prekida i srdačno te je 
prelazio od teme na temu. Dakako da je bilo go- 
vora i o hrvatskom pitanju, za koje se svi u 
Slovačkoj zanimaju na prvome mjestu iza pita- 
nja slovačke politike, pa onda o slovačko-hrvat- 
skoj kulturnoj uzajamnosti. I u tom je dr Dur- 
čansk^ dao neke svoje dragocjene primjedbe.. 

Promatrao sam ga za tog našeg razgovora. 
Dubok pogled skrivao se iza crnih obrva, a ener- 
gičan izraz lica prelazio je ispod crnih brčića u 
ljubazan smiješak. I gledajući ga tako razmi- 
šljao sam, kakvu i koliku li mu je još ulogu- 
odredila Providnost u slovačkom narodnom ži- 
votu, za koji je već dosad toliko učinio na putu: 
do slovačke slobode. On je od onih, koji ne 
staju na pola puta i koji ne miruju, dok cilj, za 
kojim ide, ne dosegnu potpuno. 

Opraštajući se nakon tri četvrt sata razgovora 
od nas zaželio nam je sretan put u Ružomberok 
na grob Hlinkin i izručio tople pozdrave za sve 
poznate u Hrvatskoj, kojoj želi sve najbolje. 

Bila je to jedna audijencija, koja se tako> 
lako ne zaboravlja. 



Izvorni roman „Obitelji 


VJEČNA ZARUČNICA 


NAPISALA JAGODA TRUHELKA 


(Nastavak) 


»O, oprostite,« trgne se ona, što ju je sjetio 
njene dužnosti domaće kćeri, da zabavlja gosta, 
»no meni se dogodila nezgoda. Otkad šijem ru- 
kavice, nije mi se desila.« 

Nije dakako rekla, kad je on najavio svoj od- 
lazak, da joj se ruka trgla, kao da ju je netko 
gurnuo, pa se onda pretrgla i svilena žica. 

»A kakva je i to nezgoda?« upita on ponešto 
rastreseno i pogleda ponovo na svoj sat. 

»Ah, ništa osobito, samo se pretrgla žica.« 

»Pa ta se lako opet sveže,« nasmije se on i 
ustane, pa pođe drugome prozoru, da pogleda 
napolje. 

Ona pogleda za njim. Kako je to samo čudno 
rekao. Tako nehajno i nemarno. A malo prije 
mislila je, da ga sve zanima, što se god nje tiče, 
pa bila i pretrgana svilena žica, baš kao što je 
i njoj važna i najmanja sitnica, ako je s njime 
makar i u najmanjoj vezi. Zato odgovori uporno 
malo oštro: 

»Ako se sveže, nastaje čvor, a čvorovi sme- 
taju . . .« 

»Eh, onda uzmite novu žicu, pa mirna Bosna,« 
šalio se on. 

Ona ušuti, a on još uvijek gleda između cvi- 
jeća kroz prozor napolje. Onda se odjednom 
okrene i rekne uzbuđeno prišavši opet svome 
mjestu: 

»Znate li, frajla Marice, da će sad odmah ovu- 
da prolaziti moje lađe? 

»A zar je već pet sati?« čudila se ona. 

»To, to sada nije tako važno,« on će nagnuvši 
se bliže njenoj glavi. 

»A da šta je važno?« usudi se djevojka odgo- 
voriti. makar joj je srce odjednom zatreptalo 
od neke čudne slutnje, pošto je časom ugledala 
njegovo lice, koje se zalilo tamnim rumenilom, 
dok je njeno problijedilo kao bijela svila. No 
brzo se i silom sabrala, ponovo prionula za po- 
sao i dok je on zašutio, nizala je zabodljaj za 
zabodljaj, sastavljala šav sa šavom, zubići stroja 
uvijek nanovo zinuli i grabili, koža kvrcala, 
gvožđe zveketalo i kao da ništa nije bilo . . . 

»A zar je vama ovaj posao važan, da i ne ma- 
rite, što bi meni sada moglo biti važno?« 

»Pa ja sam vas pitala,« odgovori ona sileći 
se na smiješak. 

»To je istina,« nasmije se on i promijeni mje- 
sto. »Nego to biste i vi sami morali znati, što je 
meni sada najpreče, o čemu mislim svaki dan, a 
osobito u ovaj čas . . .« 

»U ovaj čas,« ponovi Marica makinalno, »kad 
vaše lađe ovuda prolaze?« 

»Da, jer, no dakako, jer je s tim lađama i 
moj posao ovdje svršen i . . .« 

»I?« zadršću Maričine usne, zadršće u očima, 
u ruci, koja se zaustavi i ukoči u zraku. 


»Da, i jer ja noćas moram otići odavle . . .« 

»U Viroviticu ili Barč, da tamo preuzmete žito 
za treću lađu! Pa i to ste već jednom rekli, da 
ćete se onda vratiti za osam do deset dana,« si- 
lom se nadvladavala Marica, da bi te riječi iz- 
rekla što ravnodušnije, čak i izvjesnom šalji- 
vošću. 

Nato se on naglo zaustavi nasred sobe i re- 
kne oštro i gotovo grubo: 

»Rugate li se vi meni?« 

Marica iznenađena i prestrašena ovom nena- 
danom provalom mladićevom, uzdrhtne, ne zna- 
jući, što bi odgovorila. Međutim on nije ni če- 
kao odgovora. Vadio sat, gledao, turao ga opet 
natrag u džep, i onda naglo pođe ponovo k pro- 
zoru, i bez daljih ceremonija otvori ga i stane 
s njega uklanjati lonce s cvijećem na ormar. 

Marica ostala na svome mjestu, smućena i 
omamljena od jedne jedine misli, koja je 
istom u taj čas primala puno značenje: on od- 
lazi. Ali trebalo je i da se silom sabere, da se 
suzbije strah, koji ju je zaskočio kao zvijer, 
strah, kako će to biti, kad on više ne će dolaziti, 


CAROLA HOHN SE VESELI LIJEPIM PISANICAMA, KOJE JE 
DOBILA ZA USKRS (Foto Ufa) 

ne će više kraj nje sjediti, s njom se razgovarati 
i njene prste hvatati. Ta štogod je doživjela do- 
sada nemila i nedraga, ničemu nije bio ravan 
ovaj čas i što je u njemu vrtoglavnom brzinom 
proživljavala i osjećala, a da se nije smio ni vi- 
djeti niti čuti onaj vrisak u srcu za srećom, koja 
se pokazala za jedan hip, da je u isti hip opet 
i nestaje. 

I kad se mladić okrenuo s prozora i rekao, da 
još ne ide lađa, njemu se valjda samo pričinilo, 
da je čuo urečeno zviždanje lađara, na Mariči- 
nom se kao papir bijelom licu pokazao obični 
sitni djevojački smiješak, koji isto toliko od- 
bija koliko i mami, krije i ujedno pokazuje . . . 
A prsti su oko staljke s iglom i koncem oblije- 
tali gvozdeno zubalo, kao da nije bilo ništa osim 
ovoga smiješka na blijedim usnama i igle u ru- 
kama. On se nervozno opet približi staljci. 

»Vama je, čini se, sasvim svejedno, što ja od- 
lazim, kad se možete da smješkate,« rekne on 
nagnuvši se bliže k njoj. 

Maricu prošikne strijela od glave do pete. 
Koliko je god ona u tom času bila već obraču- 
nala svojom pustom srećom, njegov glas i ri- 
ječi ponovo uskrisiše nadu, već mrtvu i zako- 
panu, te ona novom snagom digla glavu. Ali 
od nagla preokreta žestoko se i vidno potresla, 
da on nije mogao ne vidjeti to pa zapita začu- 
đeno, da je izišlo kao izlučeno iz prijašnjeg ra- 
spoloženja: 

»Šta vam je? Je T vam zima?« 

»Pa baš i nije,« odgovori ona s naporom; 
»preskočila me samo — smrt, kako se to kod 
nas *kaže . . .« 

»Bajke! Ljudi u svašta vjeruju. Vjerujete li i 
vi u to?« 

No ne dočeka odgovora, jer se u isti čas čuo 
izdaleka oštar zvižduk s Drave. 

Mladić brzo pohiti natrag prozoru i nagnuvši 
se van vikne uzbuđeno: 

»Eno ih, dolaze; vidi se već prva iza vodenice.« 

I onda, obuzet interesom svoga posla, imanja 
i moći, a i u naivnoj želji, da to sve istakne pred 
djevojkom, prihvati Maricu za ruku i digne je 
iza šivaljke. Marica poslušno pođe s njim i sta- 
ne pored njega. 

Odozgor polako klizile dvije dereglije niz 
vodu. Crne, glomazne, učine se djevojci kao go- 
lemi mrtvački sanduci. Četiri dugačka vesla i 
peto odostraga vodila i upravljala lađama. Mla- 


Osobito pazit« što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


dić izvadi iz džepa crvenu maramu i stane njo- 
me vitlati. Odmah se četiri vesla uspraviše, a lju- 
di pogledaju spram rupca, otkrivaju se i mašu 
kapama na pozdrav gospodara javljajući mu se 
tako po dogovoru i naredbi njegovoj. Ovaj 
dvaputa zvizne oštro i prodirno, da je Maricu 
prosviralo kao nož. S lađa odgovore isto tako 
i dok su polako plazile niz vodu, nošene njenom 
strujom pa mimo kuću, ostaše lađari u istom 
stavu, sve dok ih za okukom ne sakrije vrbova 
šumica i svega odjednom nestalo kao tlapnja 
i priviđenja. Jedino Drava pokazivala svoju uz- 
buđenost širokim valovima, kojima se rastala- 
sala u debelim brazdama i ljuto šibala obalu, 
da su se zaljuljale i vodenice i mnogobrojne ri- 
barice i čamci, što su se uz kraj rijeke lijeno 
pružili i počivali. 

Čudno je bilo Marici pri duši. Osjetila je od- 
jednom takovu tugu, da umalo nije zaplakala. 
Nijesu te lađe što su prolazile kao neki znak, 
simbol i njena života? Pokaže se sreća, jedno je 
vrijeme skrivena tu, i onda je odjednom nesta- 
ne, iščezne kao sanja i ništa . . . 

Mladić opet zatvori prozor, namjesti cvijeće 
i onda leđima naslonjen o zid prozorni obori 
modre nasmješljive oči na djevojku, na njenu 
divnu glavu, na sjajno bogatstvo kose, što ju je 
krunila kao kraljevski vijenac, pa na crnozla- 
ćane kovrčice, što su rubile čistu bjelinu čela i 
savršenu oblinu obraza. A ona je stajala neodlu- 
čna, bi li opet sjela i s nova se prihvatila posla 
ili ostala, da se ne poremeti čas. Jer sada je već 
sasvim jasno osjetila, to je taj čas, i ona je 
kao uhvaćeno ptiče: ili silom uteći, ili se s milom 
pokori svojoj sudbini. I znala je, sile su se po- 
mjerile. Ona više ne vlada situacijom. Više nje 
vladaju dva oka i drže je u vlasti. No jer je šu- 
tnja i dalje trajala, ona učini posljednji napor. 
Uzvine plaho svoj pogled spram njega i pokuša 
da nešto rekne: 

»To sad ove lađe idu vašoj kući u Sisak?« 

On ne odgovara. Samo je gleda, pilji očima u 
nju sileći i nju, da ga gleda. Gleda ga i — čeka. 

Prolazili časovi. Je li ih bilo mnogo ili malo? 
No bilo ih kolikomudrago, ona osjeti, da s nji- 
ma odlazi nešto, što se više ne vraća. Stegne 
joj se srce i u oči se stane dizati izdajna vlaga. 
Ali on to ne smije vidjeti! Obori oči, spusti gla- 
vu i naglo, sve natraške uputi se k ovome mje- 
stu, a da on i ne pokuša, da je zaustavi. Ona se 
prihvati posla drhtavim prstima, ali suze bile 
su brže: dvije se krupne spustile na te prstiće, 
na rukavicu — avaj, kaže, bit će kvara! — No 
ona sada o tom i ne misli, a nije imala ni kada; 
jer je u isti tren bio on kraj nje, sagnuo se nad 
njenom glavom, obuhvatio je rukama oko za- 
tiljka, i sve preko rukavičarske staljke poljubi 
je u usta, koja mu je pružila, a da nikada nije 
znala, da li milom ili silom . . , 

»Marice, mila moja, zašto plačeš? Jesam li vas 
uvrijedio? Nemoj da plačeš. Ta ti mene voliš, 
je 1’ da me voliš?« 

Sluša ona, onda šapće: 

»Pa ja to i ne plačem, samo, samo . . .« 

»A tko ti je tu došao?« 

Mladić, koji je već na sam nenadan dolazak 
te gospoje kume, jedva mogao da sakrije ne- 
ugodno iznenađenje, što mu se našla ova go- 
spoja kuma baš u najnezgodniji čas, još se više 
onestrpio, kad je vidio, kako se ta smetnja spre- 
mala na dulji boravak. No ipak je učtivo ustao 
i čekao, šta će dalje biti. A bilo je dalje, da je 
na kumino, nimalo ljubezno, pitanje najprije 
uputio Marici brz pogled, u kojemu se ukršta- 
valo to jedva pritajeno iznenađenje sa ponešto 
podrugljivosti, i onda se nakloni, kako treba. 
Gospa Kuma očito nije bila vična ovakovim na- 
klonima, ko kad u Podravini za njih nije ni mje- 
sto niti u modi, pa je ostala časom zatečena. No 
brzo se opet pribrala. 

Vidi, vidi, pomisli, kakvo je to ulickan gizde- 
lin. Bit će dakle istina, da je čeljade iz drugoga 
svita. S tim gore, jer niti je bio Lulićkin taj svi- 
jet ni Maričin. Imaju ljudi čini se pravo, kad 
bruse jezike. 

Međutim je Marica dršćućim glasom ispentala 
ime svoga gosta i što je još trebalo uz ime da 
se spominje. Na ponovni naklon mladića, kuma 
se odaziva suhoparno, kratko i odrešito: 

»Tako, tako; drago mi je.« 

(Nastavit će se.) 


Pokriva lice rukama, a on na to stane da ukla- 
nja zapreku, prokletu staljku, da bi joj došao 
sasvim blizu, da joj ponovo juriša lice, kadli — 
s trijema čuo se glas, a da se nije čulo škloca- 
nje brave uličnih vrata. 

»Gospoja kuma!« šapne Marica prestrašeno, 
otare jedva pregačom oči i već se na vratima po- 
kaže i gospoja kuma, da grubo razbije čas, ka- 
kav djevojci cvate valjda samo jedanput u ži- 
votu.« 

Marica teške muke svladavajući svoju uzbu- 
đenost i strah, našla se u sto neprilika. Gospoja 
se kuma ne dočekuje nikako drugačije nego na 
nogama, idući pred nju i ljubeći je u ruku. I ja- 
dna Marica svakojako se uvijala i previjala sve 
postrance obilazeći sobom, do gospi kumi po- 
kaže svoje pokorno i malo splašeno ali za ova- 
kove zgode nasmijano lice, a da istodobno iza nje 
drugi ne vide njezina leđa. I na to je zar mogla 
da misli u taj čas? 

Maričina plahost bit će svakome jasna, tko 
gospoju kumu ugleda pod niskim krovom po- 
dravske kućice. Sva crna od glave do pete bila 
je prava slika i prilika ozbiljnosti i dostojan- 
stva. Šešir i svilena mantija već izazivali pošto- 
vanje i rešpekt, a na strogom i zdravo rumenom 
licu, na orlovskom nosu i crnim pronicavim oči- 
ma moglo se odmah poznati, da za njima 
caruje neumitan sudac, koji sve vidi i ništa 
im ne može izmaći. 

Nije čudo, da je Marica drhtala, kad je 
glavu prigibala nad rukom gospoje kume, 
na kojoj ruci bila je rukavica, što ju je sa- 
šila sama Marica. Odgovarala je na pitanje 
za materom kao naučenu lekciju, da je oti- 
šla gospoji Štolcerki s rubljem, ali je re- 
kla da će se vratiti najdulje za po sata. 

»Tvoja mati i za po sata a od Štolcerke? 

— To ni ti ne možeš da vjeruješ. Dok se 
ona redom obavijesti i od kuharice i soba- 
rice i ostalih stanara u kući — ima te če- 
ljadi valjda malo? — i pokupi sve novice, 
može i zanoćiti i ona zaboraviti, da je po- 
trebna sada i u svojoj rođenoj kući.« 

Međutim gospoji se kumi ne žuri. Ona 
će čekati. Ima Maričinoj materi da saopći 
važnu stvar. Osim toga je i umorna od 
puta iz gornje varoši, gdje je bila već tri 
tjedna u gostima. 

I s tim se riječima na tenane smjestila 
na stolicu, koju joj je Marica uslužno pri- 
makla k stolu nasred sobe. Digla je gornju 
široku suknju od crnoga terna i pomno je 
raširi oko sebe, da je zašuštala isto tako 
široka bijela donjica tvrdo naškrobljena i 
ukrašena bogatim vezom oko ruba. Pošto 
se udobno namjestila ne svraćajući više 
pažnje na Maricu, ova je ostala na svome 
mjestu ne znajući, šta bi sada da radi: ili 
ostati na nogama u pozi poštovanja spram 
gospoje kume, ili sjesti i ponovo se pri- 
hvatiti švela. U to već gospoja kuma uzme 
bezodvlačno na nišan mladoga čovjeka i 
upiljivši u nj pogled svojih sitnih pronica- 
vih očiju zapita inkvizitorski: 


Desno — Celestin Medović : 


MOJA MAJKA 

Celestin Medović DOLAZAK HRVATA 

U nedjelju 2. travnja o. g. otvorena je u novom Umjet- 
ničkom paviljonu u Zagrebu kolektivna izložba hrvatskog 
slikara Celestina Medovića pod protektoratom hrvatskog 
Metropolite dra Alojzija Stepinca. Izložba je vrlo uspjela 
i zaslužuje opću pažnju i priznanje. 

Medović je jedan od pionira hrvatske slikarske umjet- 
nosti, a za nas je napose važan zato, jer je bio prvi slikar 
sadržaja iz naše narodne povijesti. 

Rodio se u Kuni na poluotoku Pelješcu (17. studenoga 
1857.), u kraju siromašnom i škrtom darovima za svako- 
dnevno živovanje, ali raskošnom i bogatom elementima 
za umjetničku dušu, kao što je bila njegova. I njegova 
je obitelj bila siromašna, težačka, i brojna (imao je četiri 
brata i dvije sestre), pa bi se i njegov talenat bio, izgubio, 
kao što su se izgubili brojni talenti po siromašnim našim 
selima, da ga nije primio u svoje okrilje franjevački sa- 
mostan Delorita*), koji leži nekoliko časaka udaljen od 
njegova rodnog doma. U tom samostanu usisavao je žar 
pradjedovske vjere, koji ga ne će ostaviti kroz cijeli ži- 
vot i koji će često izbijati iz njegova umjetničkog stva- 
ranja; s njim skupa usisao je i ljubav za rođenu grudu, 
koja će se s proširenjem kulturn og umjetnikova obzorja 

Glavni oltar samostanske crkve posvećen je~Gospi od Loreta 
(Madona di Loretto), pa odatle i ime — Delorita. 


Celes/in 

Prigodom spomen-isložbe, Koji 
bornu likovni fj umjet 

od lokalnog patriotizma nužno protegnuti na 
stvoriti čitav niz slika o značajnim momentimi 
Pučka škola osnovana je u njegovu rodnom 
melje svoje izobrazbe, a preko učitelja, koji 
slikarski rad. Već je tada u svom selu postao 
prvu pažnju svratio na sebe tek izakako je £ 
brovniku, gdje je g. 1880. bio zaređen. (Cei 
imena: Mato, Krsto i Baldo.). Doskora se za 
reda te ga g. 1881. pozvao na nauke u Rim. t 
krenuo na nauke u Firenzu. Kad se iza dvije 
Jakov E. Schindler, koji je tada boravio na 
njegov talenat, pa je Pucićevim zauzimanjem 
u Mtinchenu. 

U to vrijeme nastala je znamenita njegova' 
s klasičnom perspektivom; a pored nje »Sv. 0 
boko proćućeno, i »Sv. Franjo u molitvi«, u 
računanu patetiku. (»Sv. Bonaventura« i »Sv.F 
Zagrebu, a »Bakanal« je vlasništvo zagrebačk 
Godine 1895. pozvao ga je u Zagreb dr K 
stojništva bogoštovlja i nastave (kojemu je d 
kako na rimskom forumu buni narod proti 
sabor za vrijeme kralja Tomislava. 

U Zagrebu je s Vlahom Bukovcem imao nek 
svojim zemljakom i znancem još iz Dubrovn 
brovnika) — u umjetnosti izmjenično popunj; 
kovcem je stupio i u »Društvo Umjetnosti«, t< 
izlagao u Petrogradu, Parizu, Beogradu, Sofij 
ska javnost osobito zapazila i pohvalila njeg 
Za shvaćanje ondašnjih prilika zanimljiv je ; 
na koju su prigodom 1000. godišnjice madžar: 



Vlaho Bukovac : 

Medović 


a Je priređena a zagrebačkom 
tnosti ođ 2.- — 3 ©. o. m/. 

liapisao Luka Perinić 

cjelinu narodne sadašnjosti i prošlosti te 
a narodnog života. 

mjestu g. 1866., pa je i on u njoj primio te- 
je bio vješt risanju, dobio prvi poticaj za 
»glasovit« i dobio naziv »slikara«, ali je 
g. 1868. ušao u franjevačko sjemenište u Du- 
lestin mu je redovničko ime, a krštena su mu 
njega zainteresirao general franjevačkog 
tJRimu je učio kod Lodovica Seitza, a g. 1884. 
godine vratio u Dubrovnik, bečki pejsažista 
našem moru, upozorio je Medu Pucića na 
globio stipenđij za nastavak slikarskih nauka 

Bika »Bakanal«, koloristički vrlo bogata i 
flfonaventura«, djelo snažno i psihološki du- 
iojemu nije posve savladao pozerstvo i pro- 
Franjo« nalaze se u Štrosmajerovoj galeriji u 
ke općine). 

Kršnjavi, da izradi dvije slike za dvoranu pred- 
drKršnjavi stajao na čelu): Marka Antonija, 
ubojica Julija Cezara, i znameniti Splitski 


ko vrijeme zajednički atelier te se s njim — 
nifca (Bukovac je rodom iz Cavtata kraj Du- 
jao (kako je govorio dr Kršnjavi) . . . S Bu- 
teu zajednici s ostalim članovima tog društva 
iji, Budimpešti i Kopenhagenu (gdje je svjet- 
gov »Splitski sabor«). 

slučaj s milenijskom izložbom u Budimpešti, 
rskog kraljevstva bili pozvani i hrvatski 



PORTRET CELEST1NA MEDOVIĆA 



Celestin Medović: SPLITSKI SABOR 

umjetnici. Oni su na to pristali, ali pod uvjetom, da se 
na izložbi sagradi posebni hrvatski paviljon (na hrvatskoj 
zemlji, koju će vagonima prenijeti u Budimpeštu!), na ko- 
jem će se vijati hrvatska zastava. Kostur toga paviljo- 
na prenesen je iza milenijske izložbe iz Budimpešte 
u Zagreb, gradonačelnik Mošinski dao ga je namjestiti 
i popuniti tako, da smo dobili u Zagrebu umjetnički pa- 
viljon, kakav vidimo još i danas. 

Medović je u Zagrebu izradio najznamenitije svoje slike: 
»Srijemski mučenici«, »Dolazak Hrvata«, »Splitski sabor«, 
»Krunjenje Vladislava Napuljskog«, »Vjenčanje kralja Vla- 
dislava«, »Sv. Jeronim«, »Krunoslava« (po motivu iz Gun- 
dulićeva »Osmana«), 

G. 1901. ostavio je Zagreb te je do svoje smrti (dvade- 
set godina) boravio ponajviše u svom rodnom kraju sli- 
kajući pejsaže s Pelješca. 

Izradio je lijepi broj portreta i mnogo nabožnih i oltar- 
skih slika (u Kuni, Križevcima, Novoj Gradiški, Požegi, 
Baški i t. d.). Naslikao je mnogo pejsaža (a svoju je De- 
loritu prikazao na svojim slikama više od deset puta), no 
najpopularnije su njegove povijesne slike, napose »Split- 
ski sabor« (gdje je u papinskom poslaniku s anakronisti- 
čkim havelokom iz XIX. stoljeća dao vlastiti portret) i »Do- 
lazak Hrvata«. 


Roman „Obitelji 


CRNI DVORAC 


FRANCUSKI NAPISALA M. DE 

No to sjećanje iz moje prve mladosti, »nastavi 
Stanislav, »vrlo je nejasno. Ponekad mi na um 
dolaze neobične uspomene, upravo neshvatljive, 
te pred mojom sviješću prolaze osobe i stvari, 

0 kojima nikada nisam ni čuo: vidim jednog 
starca i jednu ženu vrlo bijele puti, a onda jed- 
nu drugu tamne puti, obavijenu u tuniku. Vidim 
zatim stari feudalni dvorac sa vrlo mnogo pro- 
stranih soba ... To su neobična priviđenja, jer 
ja sam svoju mladost proveo u Americi, sam sa 
stricem, koji je uvijek prema meni gojio bez- 
granično poštovanje i ljubav. Njemu dugujem . 
snagu svojega tijela, svoju opsežnu i zdravu 
izobrazbu, kojoj tek danas poznajem pravu vri- 
jednost. On je uvijek bdio nada mnom, pa ću 
mu zbog toga biti vječno zahvalan. Moj stric 
je vrlo dobar čovjek, ali mu je karakter bio ne- 
obično hladan, a narav neobično zatvorena. Me- 
đu nama je bilo vrlo malo povjerenja te su 
ostali uzaludni svi moji napori, da savladam za- 
preke.« 

»I mene se vrlo neobično dojimlje gospodin 
Dugand te osjećam da se često s njime morate 
naći u neugodnostima. A je li on jedina osoba, 
koja je još ostala u vašoj obitelji?« 

»Baš jedina! Osim njega nemam nikoga; zato 
malo tko od ljudi znade kao ja cijeniti slatku 
obiteljsku intimnost.« 

Onamo niže pod odrinom gospodin Dugand 
nije više čitao . . . Nervozno je prigibao novine 

1 činilo se, da je zabavljen nekim teškim pita- 
njem. Kad je podigao oči, pogled mu pane na 
Stanislava i Nataliju, koji su se nalazili nedaleko 
od njega, ovijeni ugodnom svjetlošću onoga 
ljetnog popodneva i zabavljeni svojim razgovo- 
rima. 

Mišići se na licu gospodina Duganda lagano 
trgnuše. Pozove svojega nećaka i stane govoriti 
o ponudi, koja mu je danas stigla, pa završi: 

»Na koncu konca — ja sam uvjeren, da će ti 
to mjesto posve odgovarati . . . Zato je najbolje, 
da odmah zatražiš potrebna obavještenja.« 

III. 

NA CRVENOJ PEĆINI 

Gospođica Šarlota Ravines, spremna za izla- 
zak, otvori vrata svoje sobe i stane se spuštati 
niz stepenice oblačeći rukavice. 


LLY - PREVODI ZLATA L. P. 

(Nastavak) 

»Gospođa barunica Van Hottem čeka gospo- 
đicu u malom salonu,« reče sobarica, koju je su- 
srela u predsoblju. 

Šarlota otvori vrata i uđe u veselu sobu punu 
sunca, gdje je njezin dolazak bio pozdravljen 
riječima: 

»Napokon, draga!« To je rekla visoka i krup- 
na gospođa, koja je sjedjela na divanu pokraj 
prozora. 

Naprama toj gospođi, koja je bila u bogatoj i 
elegantnoj haljini za posjet (to je bila barunica 
Van Hottem), nalazila se jedna druga gospođa, 
koja je bila skoro iste dobi, ali blijeda, tamno- 
putna i naborana lica. To je bila Šarlotina maj- 
ka gospođa Ravines. Kraj nje se nalazio njezin 
sin, također tamnoputni mladić, ugodne fiziono- 
mije po imenu Mauricije. 

»Gospođo draga, jeste li dugo čekali?« upita 
milo Šarlota stisnuvši ruku, koju joj je posjeti- 
teljka pružila! 

»Malo, vrlo malo, dijete moje! . . . Dakle, go- 
spodine Mauricije, hoćete li nas pratiti na našoj 
šetnji?« 

»Žao mi je, gospođo, ali ne mogu. Očekujem 
gospodina Duganda, inžinjera iz tvornice 
Eyraus, koji ima doći po mene s automobilom, 
pa ćemo skupa posjetiti nedavno otkrite ruko- 
kope.« 

»Pa dobro; poručit ćeš mu, da si se predomi- 
slio!« reče Šarlota slegnuvši ramenima. 

»Valjda ne treba toliko obzira imati s jednim 
potstavljenim! Ja barem tako mislim!« 

»Potstavljeni? Kažem ti, da mi nikada nije 
pala na um misao, da tako postupam s gospo- 
dinom Dugand. On je čovjek, kojega je narav 
toliko obdarila i koji se tako gospodski vlada, 
da mu i ja zavidim.« 

Šarlota srdito odgovori: 

»Da, ti njega obožavaš! A to je smiješno, dra- 
gi Mauricije!« 

»A ti se na njega srdiš, jer se s tobom zadr- 
žava samo toliko, koliko traži najobičnija pri- 
stojnost, i jer je tako hladan i tako indiferen- 
tan prema tvojoj poštovanoj osobi!« 

»Hajde, Mauricije, šta ti sad pada na um!« 
reče nezadovoljno Šarlotina majka. 

Šarlota pocrveni i stisne usne, da ne zaplače 
od bijesa. 


KEMIČKA ČISTIONA 
I BOJADISAONA 

T. HUDOLETNJAK 

Maksimirska c. 11'— Tel. 9446 


RADIONA POPLUNA 

BARICA ĐAPO 

ZACREB, ILICA 68 

Poplune od pahuljica (perja) vate i vu- 
ne kao i pllmo-e izrađuje stručno i so- 
lidno uz umjerene cijene 

Primaju se popravci kao i obnavljanje 
starih popluna, te narudžbe iz provincije 


Š B Š I R B 

Odlične kvalitete kupujete najpo- 
voljnije u proizvodnji ženskih i 
muških šešira 

H. GRILEC, Radićeva ul. 17 

Primaju se popravci i bordiranje 

»Ni najmanje mi nije stalo za osjećaje tog 
čovjeka naprama meni,« reče Šarlota glasom, 
koji je drhtao od srdžbe. »A ti radije pođi s njim 
kad ti je draže njegovo društvo.« 

»A tko je to rekao? Gospođa Van Hotten, 
koja znade stvari bolje prosuditi nego ti, razu- 
mjet će, da ne mogu prekršiti naš dogovor, a 
da ne povrijedim najobičnija pravila pristoj- 
nosti. Međutim bilo bi bolje, da i ti ostaneš kod 
kuće te da primiš novu Marcelinu odgojiteljicu.« 

»Ja? Da ostavim šetnju zbog odgojiteljice? Ti 
se šališ ili me još dovoljno ne poznaš.« 

Mladi se podrugljivac nasmije. 

»Eh, eh! Možda ne posvema, ali ipak dovolj- 
no, da mogu znati, kako neke vrsti osoba ne po- 
stoje za tebe.« 

»A zar imam krivo? Kažite vi, gospođo baru- 
nice, imam li krivo?« upita Šarlota okrenuvši 
se prema gospođi Van Hottem, koja je šutke 
slušala prepirku između brata i sestre. 

»Ne, dijete moje, ja se posve slažem s vama. 
Mladi se gospodin i previše zauzima za jedna- 
kost. No moramo se žuriti, a vrijeme prolazi. Do 
viđenja, draga gospođo: dođite malo češće do 
moga dvorca. A i vi, gospodine Mauricije. Moj 
sin Petar bi bio sretan, kad bi mogao poći s va- 
ma u lov.« 

Ona ustane, stisne ruku gospođi Ravines i 
udalji se sa Šarlotom i Mauricijem, koji ih je 
otpratio do baruničine kočije. 

Kad su izišli na stube, jedan auto se zaustav- 
ljao pred kućom, Mladić, koji ga je vozio, skoči 
okretno na zemlju te skine kapu, da pozdravi 
dame i njihova kavalira. 

»Ah, evo vas napokon, gospodine Dugand,« 
reče Mauricije. »Izvolite ovamo, hoću da vam 
predstavim barunicu Van Hottem.« 

Stanislav Dugand popne se po stubama i po- 
kloni pred barunicom. Kad je podigao glavu i 
susreo pogled gospođe' Van Hottem, lecne se. 
Česa ga je sjećalo to lice, ta put, koja je ostala 
vrlo bijela uza sve mnoge i duboke brazde, te 
plave i hladne oči? I zašto je njezin pogled, koji 
se upravio na njega, poprimao izraz čuđenja i 
straha? 

Ali ne! On je sanjao, jer nije pred sobom imao 
nego odgojenu i indiferentnu ženu, koja mu 
je upravila nekoliko uobičajenih riječi i koja se 
žurila da stigne do kočije i do Šarlote. Šarlota 
je naime već stajala uz kočiju i čekala gospođu 
Van Hottem. 

Mauricije pomogne barunici, da se popne u 
kočiju, a zatim se požuri k Stanislavu, koji je 
ostao nepomičan na stepenicama, te ga prija- 
teljski uhvati ispod ruke. 

»Jedan od naših susjeda zaželio je, da uče- 
stvuje na našem malom izletu, pa ako vam nije 
krivo, pričekat ćemo časak.« 

»To se razumije! Ne žuri nam se,« odgovori 
Stanislav i krene s Mauricijem u salon. 

Stanislav je pozdravio gospođu Ravines i do- 
skora se rasprede živahan razgovor. Malo za- 
tim u sobu uđe Marcela, plava djevojčica od 
dvanaestak godina. Lice joj je bilo rumenkasto 
kao u njezinog polubrata Mauricija, jer se go- 

spođa Aubars godinu dana iza smrti gospođe 
Vaulan po drugi put udala za nekog posjednika. 

»Ideš da dočekaš svoju novu učiteljicu, Mar- 
celo?« upita Mauricije povukavši k sebi svoju 
sestru. Nadamo se, da će ti se dopasti; u tome 
si preveć izbirljiva.« 

»Izbirljiva ne! Dovoljno je, da bude dobra, 
zgodna, a i ljepušasta.« 

»Kladim se, da će to biti prava nakaza!« 

»Ovoga se puta ipak varaš, dragi Mauricije. 
■Gospođa Donan, koja ju je preporučila majci, 
piše, da je vrlo dražesna. A onda nadodaje, da 
je ozbiljna, vrlo ozbiljna. Samo ne znam, kako 
će to biti, ako se ne budemo smjeli ni nasmi- 
jati?« 

»Ni nasmijati?« 

»No može čovjek imati ozbiljan karakter, a 
u isto vrijeme biti i vrlo veseo, gospođice,« pri- 
mijeti sa smiješkom Stanislav. 

»Da, to je istina, i 
vi ste baš takvi. Na- 
dajmo se, da će i go- 
spođica Landies biti 
kao vi.« 

Stanislav se trgne. 

»Možda je to ona, 
koju ja poznam? Go- 
spođica Natalija Lan- 
dies, koja stanuje u 
Pau-u?« 

»Jest, doista se zo- 
ve Natalija,« reče go- 
spođa Ravines. 

»Zar ste ju upoznali 
u Pau-u, gospodine 
inženjeru?« 

»Da, gospođo. Obi- 
telj Landies stanovala 
je tik do stana moga 

strica. Mogu vas dakle odmah uvjeriti, gospođi- 
ce Marcelo, da Natalija Landies posjeduje sve 
ono, što vi želite, pa i ljepotu, a nadasve čar — 
još veći dar. No ipak se čudim, da je prihvatila 
mjesto učiteljice: ona je davala satove za klavir.« 

Jest, ali nije imala mnogo satova, jer ima 
mnogo učitelja glazbe! . . . Moja prijateljica — 
gospođa Donan, koja ju pozna, ponudila joj 
je mjesto odgojiteljice kod nas, a ona ga je 
prihvatila valjda zato, jer je mislila, da joj je 
unosnije. A kako Marcela ima naročitu glazbe- 
nu naklonost, ja želim, da se u tome ne zapu- 
sti; pa sam tražila osobu, koja bi se i u to do- 
bro razumjela. Šta mislite, gospodine, o glaz- 
benoj sposobnosti te djevojke? 

»Mogu vam reći bez pretjerivanja, da je go- 
spođica Landies prava umjetnica.« 

»Tim bolje; to znači, da sam našla baš ono, 
što sam htjela, a Charlota, koja je vrlo vrijedna, 
moći će s njome igrati na klaviru četveroručno.« 

Stanislav namršti čelo. 

»Jadna djevojka!« pomisli sa zebnjom u srcu. 

Pred očima mu je iskrslo oporo lice Šarlote 
Ravines, one njezine tanke prijezirne usne, one 
modre i zapovijedajuće oči, — te mu se činilo, 


ZDRAVLJE pomoću ljekovitih svojstava bilja „HERSAN ČAJA" mje- 
šavine naročitih ljekovitih biljaka po propisu R. V. Pearsona, šefa ljekara u Bengaliji 
(Engl. Indija). U dugogodišnjoj praksi imao je Dr. Pearson prilike da utvrdi pre- 
dnost „HERSAN ČAJA" i to sa uspješnim dejstvom kod oboljenja: zakrečavanje a 
rterija, bolesti krvotoka, ženskih bolesti, bolova kod menstruacije (mijene mjese- 
čnog pranja), migrene, reumatizma, bolesti bubrega, bolesti jetra, smetnje u sto- 
maku, otrovanja, zatvorenosti, gihta, crevnih oboljenja, hemoroida (šuljeva), općeg 
i prenaglog debljanja, kao i protiv ljutine (žgaravice). 

„HERSAN ČAJ" dobiva se u svakoj apoteci. — Besplatnu brošuru šalje na zahtjev 

da još čuje njezin reski glas, koji je govorio 
ironički i s omalovažavanjem. 

»Je li baš previše želiš, da mi predstaviš svoga 
inžinjerčića, Mauricije? A ipak moraš razumjeti, 
kako mi je vrlo malo do toga stalo.« 

»Imaš krivo, jer je moj inžinjerčić bar fizički 
(za sad ga poznam samo izvana) najsimpatičniji 
čovjek, kojeg sam ikada susreo. A možda ćeš 
ga doskora i ti nastojati osvojiti, moja ohola 
sestro.« 

Ironični smijeh poprati tu zadnju rečenicu. 

»Ti si bedast, jadni Mauricije, i doista me vrlo 
malo poznaš. Kako možeš i pomisliti, da bi se 
ja - — Šarlota Ravines — mogla i za sam jedan 
jedini čas zanimati za potstavljenog?« 

Taj je razgovor između brata i sestre čuo 
Stanislav, kad je po prvi put išao uz ogradu, 
koja je okruživala dvorac Crvena Pećina. Mla- 
dić, koji se bio zaputio da izvrši obavezatan po- 
sjet gospođi Ravines pri svome dolasku, bio se 
uvelike razbijesnio. No zatim je slegnuo rame- 
nima i ironički se nasmiješio. 

»Baš! Šta mi je stalo do mišljenja ove ohole 
djevojke, koja je po svoj prilici i prilično glu- 
pa!« pomisli u sebi. »Međutim može sačuvati 
svoj tašti prijezir: pokazat ću joj, kako se taj 
potstavljeni, kojega ona omalovažava, znade po- 
našati.« 

I kad ga je Mauricije Aubars predstavio sestri, 
pokazao se tako strogo ispravan i tako odgoje- 
no ponosan, da je Šarlota, povrijeđena postup- 
kom i aristokratskom elegancijom novog inži- 
njera, bila duboko pogođena u svojoj taštini. 
Odmah se na početku zaklela, da će ga prisiliti 
na drukčiji postupak te je nastojala, da ga svla- 
da sa svim umijećem svoje koketerije. Ali je 
bila utučena, kad je opazila, da izaziva samo 
njegovu ravnodušnost, koja polako prelazi u 
podrugljivost. 

A Mauricije, taj vrlo bistri opažač, jednoga 
joj dana šapne u uho: 

»Dakle, sad hoćeš da ga osvojiš, no to sam 
ja i govorio . . .« 

Od toga časa ta tašta i naduvena djevojka 
zamrzi Stanislava divljom mržnjom. Mladić se 
na to doista nije ni osvrtao i nalazio je kao 
nadoknadu razumijevanje i simpatije kod svih 
drugih članova obitelji. No kako je uvidio sada, 
da dolazi Natalija u tu kuću kao odgojiteljica, 
odmah je pomislio, da će biti izložena hirovima 
i nesusretljivosti te djevojke toliko umišljene 
u svoju ljepotu te je predviđao, da će Šarlota 
brzo postati ljubomorna na Nataliju. 

»Jadna Natalija, tako draga i tako dobra!« 
pomisli u sebi. »Kad bi se usudio . . . Kad bih bio 
siguran, da bi mi htjela povjeriti svoj život, iako 
sam ja još nevjernik!« 

Ružičaste sanje mladog inžinjera bile su pre- 
kinute dolaskom očekivanoga gosta, te iza neko- 
liko časaka automobil, kojim je upravljao Sta- 
nislav, iščezne u velikom oblaku prašine. 


(Nastavit će se-) 

Književnost 


Elegije f)rvatskif) ravnica 


tlapisao T. Branimir 


Ni jedan kraj naše Domovine u svojoj prošlo- 
sti nije bio toliko izložen tuđinskom nasilju i 
utjecaju, niti se ističe s takvom šarolikošću ra- 
znih narodnosti, kao naš ravni hrvatski Srijem. 
Kroz njegove hrastove šume, preko dugih ora- 
nica i vinorodnih bregova gazile su beskrajne 
horde maloazijskih osvajača; u njegovim su 
brežuljcima nalazili zaklon srpski bjegunci, a 
bogatstvo ravnog je tla s dalekog sjevera pri- 
mamilo radine Švabe, grupice Ukrajinaca i ra- 
■,sijanih Slovaka, pa na koncu i drugoga Azi- 
jata: ohologa i sebičnog Madžara. Zabrinuti sta- 
rosjedioci — dobra i mirna Šokadija — bespo- 
moćno je gledala, kako se na njihovu zemljištu 
koči i širi tuđin Švabo ili Madžar, koji je u naj- 
više slučajeva zaboravio, da je gost i protežiran 
od svih mogućih vlasti za kratko vrijeme htio 
postati od gose gospodar. 

Sva ona velika bol zbog nepravda i nemoći, 
bezgranična ljubav prema ravnima pogaženoga 
Srijema i sva ona vruća čežnja za očekivanim 
danom slobode opisana je na najslikovitiji način 
u novoj Andrić evoj knjizi, koja je ti- 
skana pod naslovom »Srijemske elegi- 
j e«. U ovoj su knjizi sabrane pripovijesti, koje 
je Josip Andrić napisao tamo od godine 1913.* 

Josip Andrić je pisac hrvatske ravnice. Rodio 
se u bačkom šokačkom selu Bukinu, a najljepši 
mladi dani su mu povezani sa srijemskim selom. 
Kao maleno dijete je već bio prisiljen iskusiti 
nasilno gospodstvo tuđinaca, kada je polazeći 
prve razrede pučke škole, kao rođen Šokac mo- 
rao učiti očenaš na madžarskom. Tek kasnije, 
kada su mu se roditelji preselili u ravni Srijem, 
mogao je nastaviti škole na hrvatskom jeziku. 

U »Srijemskim elegijama« je prikazan tipi- 
čan život ljudi hrvatske ravnice, koji su nasta- 
njeni u Bačkoj, Baranji i Srijemu. U svakoj se 
pripovijesti pred nama kao živi ljudi pojavljuju 
dobroćudni, mirni, radini i pošteni ikavci, koji 
su nakom teškoga rada nenadmašivi veseljaci, a 
u piću kavgadžije i pravdaši. Neprosvjećeni su 
i neorganizirani, nesložni i često malodušni, što 
ih kojiput čini slabima, ali se ipak opiru nasilju 
vođeni nekom nevidljivom silom, kojoj se ne 
mogu oprijeti. To se u njima budi stara pradje- 
dovska vjernost prema rodnoj grudi, ljubav pre- 
ma jeziku, običajima i svojoj djeci. I to im daje 
nove snage, da prema novom neprijatelju budu 
još otporniji, još čvršći. 

Kao što je Josip Andrić dao točnu karakteri- 
stiku seljaka s hrvatske ravnice, isto tako je 
vjerno oslikao i njegovo selo, koje nam je tako 
drago sa svojim širokim sokacima, krivudastim 
šorovima, visokim đermama, bijelim kućama, 
dugim oranicama i tihim šljivicima, koji su u 
proljeće isto toliko lijepi, koliko su u jesen pre- 

* Josip Andrić: Srijemske elegije, pripovi- 
jesti. Naslovna slika od V. Mirosavljevića. Izdala Knji- 
žnica Dobrih Romana, Zagreb 1939. Stranica 232. Ci- 
jena broširano 35 Din, uvezano 45 Din. 


puni veselja. U crtanju toga sela Andrić je uisti- 
nu majstor: »Najvolijem ovo naše srijemsko 

selo, kad šljivici cvatu, po baščama se i po nji- 
vama ori seljačka pjesma, kao da milinje pro- 
sipaš po tom prvom proljetnom zelenilu, što 
dršće po brazdama, lejama i puteljku, kojim ti 
noga gazi. Ideš, a oko tebe vrije mladost, snaga, 
toplina, kakve nigdje na svijetu ne ćeš osjetiti 
do u okrilju ovih naših bijelih sela, vedrih i na- 
smijanih ko rumeni obrazi pupolj-djevojke, kad 
te pogleda, a u oku joj nešto zacakli, zatre- 
peri . . .« 

Pisac »Srijemskih elegija« prikazujući svoje 
selo ne ostaje na površini, nego svojim perom 
prodire i srž iznoseći sam njegov život u svim 
ljepotama i manama. Duboko je zašao u izno- 
šenju socijalnih i ekonomskih problema, koji su 
i danas rak-rana mnogih naših mjesta. Odlučno 
ustaje protiv raznih izrabljivača i lihvara, koji 
su većinom iz redova stranaca i došljaka. Oni su 
kao pijavice, koji su najvjernije oruđe u ruka- 
ma svake vlasti, oni se obogaćuju od hrvat- 
skih šuma i oranica, a vladaju se ne kao gosti, 
nego kao osvajači i gospodari. Kuenovština je 
bila od neprocjenjive štete za cijelu našu do- 
movinu, a nigdje zacijelo nije unesrećila toliko 
ljude kao na periferiji hrvatstva na našim bač- 
kim i srijemskim nizinama. U tim krajevima na- 
silje madžarskih vlasti opaža se i danas nakon 
dvadeset i više godina. Otud i elegični ton ovih 
pripovijesti, otud i gorke riječi iz ove knjige: 
»Imam nesretnu majku, koju zovem domovi- 
nom . . .« 

Najbolnije strane ovih elegija su u drugom di- 
jelu knjige, gdje je pi- 
sac iznio propadanje sri- 
jemskog sela, a čija je 
krivnja u ovom slučaju 
na samim seljacima. U- 
dobni i bezbrižni život 
traži žrtve, traži život 
onih, koji još i ne znaju, 
što je život. I samo veli- 
ka vjera u Boga, te bez- 
granična ljubav k domo- 
vini i narodu mogu izli- 
ječiti ovu tešku ranu. 

Iako su ove elegije 
pisane u razno doba i u 
raznim prilikama, ipak 
čine logičku cjelinu i za- 
to ovu najnoviju Andri- 
ćevu knjigu možemo 
smatrati uspjelim roma- 
nom seljačkog života, u 
kojem su nosioci radnje 
stanovnici jednoga sela 
s plodne hrvatske rav- 
nice. 

ASPIRIN 


TABLETE 

u novom 

celofan-pakovanju 

kod prehlade, reume, gripe 
i groznice. 




SVJETSKI DOGAĐAH 


Uskrs u šumici 

napisala Marija Hercigonja 

Zlatne trake proljetnog sunca probudile su sitne glavice cvi- 
jeća. Zrak miriše po proljeću, drveće već pupa, a tihi povjetarac 
miluje rosnu travicu, koja se ponosno uzdigla i svojom se ugodnom 
bojom i mirisom smiješi suncu. 

Povjetarac priča malom potočiću, kako je šumica sva okićena, 
kako je puna cvijeća, i to sitnih malih ljubica, žutih jaglaca, bijelih 
visibaba, koje su se dostojanstveno digle zvoneći svojom bijelom 
glavicom. Priča mu o drveću, koje je u mirisnom cvatu. 

Mali potočić pita: zašto tolika priprava, čemu to, tko ima da 
dođe u rano proljeće? A povjetarac šuti, jer ni on ne zna. I on 
se pita: 

»Hoće li doći možda dijete, koje će se veseliti bijelim visibabama, 
ili djevojka, koju će radovati plava ljubica?« — Ne! 

»Možda će kroz malu šumicu proći koji gospodar tvrda srca, 
a ovdje će se umekšati njegovo srce gledajući tu ljepotu, tu čistu 
i nevinu radost! Je li radi njega ta tolika ljepota?« — Ne! 

»Možda će proći koja majčina slika? Ta njeno je srce samb 
puno ljepote, puno ljubavi!« 

Svi su ti prošli, ali šumica se još uvijek svakim časom sve više 
kiti, svakim časom niču novi cvjetići, diže se ugodniji miris. 

1 prošao je dan, a da se nije ništa dogodilo. Ugasnule su tople 
zrake sunca, zamuknule su ptičice, a male sitne glavice objesile se 
i zaspale. Tek potočić žubori dalje, kao da pjeva pjesmu uspa- 
vanku malenoj šumici. 

Ranom zorom drugog dana, još prije sunčanih zraka, šumicom 
je prošao drhtaj povjetarca, koji je budio sneno cvijeće. I grane 
drveća uznjihale se, kao da pitaju: »Tko nas tako rano budi?« I 
povjetarac je išao od cvijeta do cvijeta i svakom šanuo: 

»Ustani! Dolazi, dolazi! . . .« 

I sva se šumica probudila, sve se smiješilo, poravnalo, sve se 
uzdiglo, sve je očekivalo ... — I došao je. 

Bio je sav u sjaju. Bijela poput snijega haljina pokrila mu sveto 
Tijelo. Zlatne kose lepršale su na povjetarcu, a Njegov smiješak 
prošao je svakom travom, svakim cvijetom. 

Bio je lijep u svoj svojoj ljepoti. Blage oči gledale su te drage 
glavice cvijeća. Svaki cvijet, svaku travku, svaku grančicu i listak 
pomilovao je svojim sjajnim plavim očima. 

Od topline Njegova pogleda drhtala je cijela šumica, a od cvi- 
jeća do cvijeća prošao je Njegov dah . . . 

Javila se i mala ptičica i zapjevala zvonki Aleluja! 

Sve se sjalo s Njegove ljepote! 

Male kapljice rose sjale su se poput bisera, kad ih je dotakla 
sveta Njegova ruka, na kojoj su se bljeskale poput rubina svete 
Rane. 

Ranim jutrom prošao je šumicom On, Uskrsli Spasitelj. Prošao 
je pun čiste i vedre ljubavi. Ostavio je za sobom trag prave ra- 
dosti i ljepote. 

Za Njega uzdiglo se toliko glavica cvijeća, za Njega širio se 
miris, za Njega okitila se cijela šumica . . . 

I sve je pjevalo: Aleluja, Aleluja . . . 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIC, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale posto- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


Umjetno vezenje i klinika čarapa 

,,BLKA“ 

Petrinjska ulica br. 2 preko puta 
Zagrebačkog Magazina 

Važno za modne salone 
i za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 


1. ožujka: Ulazak 62 kardinala u 
Konklave za izbor novog pape. 

2. Izbor novog Svetog Oca Pape Pi- 
ja XII. Poruka novog Sv. Oca 
Pape preko radija cijelom svijetu 

0 miru. 

4. Slovaci traže od Čeha 300 mili- 
juna češkoslovačkih kruna za po- 
kriće deficita prvog proračuna 
Slovačke, ali Česi traže za uzvrat 
obustavu agitacije protiv Čeha. 

6. Svrgnut predsjednik madridske 
vlade Negrin. 

7. Umro predsjednik rumunjske vla- 
de Miron Cristea, pravoslavni pa- 
trijarh. 

8. Krvave borbe između komunista 

1 vlade u Madridu. Komunisti 
svladani. 

9. General Franco blokirao republi- 
kansku obalu. — Predsjednik kar- 
patsko-ukrajinske vlade Voiošin 
javlja praškoj vladi, da ne će pri- 
stati, da u Karpatskoj Ukrajini 
vlada češki general Prehala. 

10. Predsjednik Čehoslovačke re’pu- 
blike svrgnuo predsjednika slova- 
čke vlade Msgra Josipa Tisa i dva 
druga ministra. Na Tisovo mjesto 
postavljen Josip Sivak. 

11. Praška vlada proglasila opsadno 
stanje u Slovačkoj. Borbe između 
češke vojske i Hlinkine garde. 
Narod manifestira protiv češke 
vojske i žandarmerije. Uhapšen dr 
Tuka i Sanjo Mach. 

12. Krunidba sv. Oca Pape Pija XII. 
Iz Praga imenovana nova slova- 
čka vlada pod predsjedanjem Ka- 
rola Sidora, koji povlači vojne 
mjere praške vlade. 

13. Tiso putuje u Berlin. 

14. Slovački sabor donio Zakon o sa- 
mostalnoj slovačkoj državi. Dr 
Josip Tiso prvi predsjednik. — 
Proglašenje slobodne Karpatske 
Ukrajine. — Ultimatum Njema- 
čke praškoj vladi. 

15. Potpisan ugovor protektorata 
Njemačke nad Češkom. Njema- 
čka vojska ušla u Češku. — Ma- 
džarske čete provalile u Karpat- 
sku Ukrajinu. — Hitler u Pragu. 

16. Msgr. Voiošin sa svojom vladom 
mora napustiti zemlju. Očajni 
otpor slabo naoružanih junačkih 
Ukrajinaca protiv madžarske voj- 
ske, koja je stigla na Karpate. 
Madžari postigli zajedničku gra- 
nicu s Poljskom. Ubijanje ukra- 
jinskih odličnika i nenaoružanog 
naroda. 

17. Govor predsjednika Chamberlaina 
o novim događajima. Ističe, da 
nisu u duhu s Miinchenskim spo- 
razumom. 

18. Madžarski regent Horthy u Kar- 
patskoj Ukrajini. — - U Češkoj 
uspostavljena jedinstvena fašisti- 
čka stranka. — Nijemci nemaju 
interesa za Karpatsku Ukrajinu, 
koja strada od Madžara. — Fran- 
cuska vlada dobila odobrenje ne- 
ograničenih ovlasti. — Njemačka 
prihvatila zaštitu Slovačke slo- 
bodne države na 25 godina. 

19. Slovačka slavi dan svoje neza- 
visnosti. 




Kako se umjetno legu pilići 


Farme, koje na moderni način proizvode jaja 
i kokoši, vrlo su važne za našu opskrbu s jaji- 
ma i živađim mesom. Velika pažnja se posve- 


Ali ta mala bića su jos uvijek bespomoćna i 
na svakom koraku mogu nastradati, stoga traže 
majku. 


PILE, KOJE PEK NAPOLA VIRI IZ JAJETA MJESTO POD KVOCKOM PILIĆI POD ELEKTRIČKIM SJENILOM 


ćuje uređaju, koji prikazuju naše slike. Va- 
žna stvar na takvoj farmi su ormari za legla, 
kako ih vidimo na slici br. 1. Ti se ormari s ja- 
jima griju dan i noć, tako da uvijek podržavaju 
toplinu, koju im davala kokoš, ako bi na njima 
ležala. Točno nakon određenog vremena grija- 
nja male se krečne kućice otvaraju i vire van 
radoznali mali pilići. 


Majku će im nadomjestiti topli šljem. Iza dva 
dana pilići zaskakuću, pijuču i počnu jesti ko- 
madiće tvrdo kuhanog jajeta. (IV. slika). Javlja 
se glad, oni jedu te se tako dalje razvijaju. Ža 
nekoliko mjeseci postat će te male životinjice 
marljivi suradnici farme i nesti će jaja. Tako se 
odvija neprestance geometrijsko progresivni 
krug, koji povećaje mogućnosti za uzdržavanje 
našeg života na zemlji. 

Dobar tek 

Juha od špinata. Načini blijed zapr- 
žak te dodaj nasjeckanog zelenog 
peršina, malo naribanog češnjaka i 
pasirani špinat. Nalij vode i proku- 
haj, Kad je juha kuhana, zamuti u nju 
žumanjak. Ponudi k juhi prepržene 
žemljine kocke. 

Naduvak od cvjetače. Očisti po- 
veću glavicu cvjetače i rastrgaj je 
te skuhaj u slanoj vodi, zatim je oci- 
jedi. Miješaj 2 žumanjka s 5 dkg gu- 
ščije masti (ili maslaca), dodaj šaku 
žemljinih mrvica, 3 do 4 žlice sitno 
nasjeckane skuhane svinjetine, sku- 
hanu cvjetaču i snijeg od 2 bjelanj- 
ka. Kad si dobro promiješala, uspi 
u posudu, koju si prije namastila i 
posula žemljinim mrvicama, te ku- 
haj na pari nešto više od pola sata. 


Kuhinjski kalendar 

Travanj 

Subota 

8 

Objed: Juha od špinata. Jaja s 
hrenom. Naduvak od cvjetače. 

Večera: Svinjski paprikaš s 

krumpirom. Gužvara s orasima. 

Nedjelja 

9 

Objed: Juha od kokoši. Kuhano 
kokošje meso s pirjanim krumpirom 
i umakom od hrena. Pečena janjeti- 
na sa špinatom. Gužvara s orasima. 
Torta od oraha. - — Večera: Što je 
ostalo od objeda. Uskrsni kolači. 

Ponedj. 

IO 

Objed: Juha od mozga. Punjena 
teleća prsa s krumpirima i salatom. 
Uskrsni kolači. 

Večera: Segedinski odresci na 
paprici, obloženi pirjanom rižom. 

Utorak 

11 

Objed: Juha od zelenja. Francu- 
ski krumpir. 

Večera: Palačinke sa špinatom. 

Srijeda 

12 

Objed: Juha od rajčice. Okru- 
gljice od sira. 

Večera: Rezanci sa šunkom. 

Četvrtak 

13 

Objed: Govedska juha. Govedi- 
na s krumpirom i umakom od če- 
šnjaka. Listići (šušnjići). 

Večera: Špinat sa sušenim me- 
som. 

Petak 

14 

Objed: Juha od mrkve. Valjuš- 
ci od krumpira s makom. 

Večera: Kajgana sa salatom. 

Subota 

15 

Objed: Juha od telećih kosti. 
Pržena janjetina sa salatom. Jastu- 
čići s pekmezom. 

Večera: Sir s vrhnjem. 

Nedjelja 

16 

Objed: Juha od jetara. Pariški 
odresci s krumpirom i salatom. Pita 
od oraha. 

Večera: Pržena teleća jetra s ri- 
žom i salatom. 

Ponedj. 

17 

Objed: Juha od kima. Govedski | 
gulaš. Kompot. 

Večera: Tvrda jaja sa salatom. | 


Jaja s hrenom. Tvrdo skuhana jaja 
olupi i razreži na osmine, posoli te 
naspi na njih octa, ulja i naribanoga 
hrena. 

Palačinke sa špinatom. Ispeci obi- 
čne palačinke te ih napuni pirjanim 
špinatom i s malo luka. Savij ih, po- 
spi žemljinim mrvicama, prženima u 
masti, i polij vrelom mašću (ili ma- 
slacem). 

Špinat sa sušenim mesom. U vari- 
vo od špinata primiješaj nasjeckano 
sušeno meso (ili ostatke pečenja). 
Dodaj 2 žumanjka, malo naribanih že- 
mljinih mrvica, snijeg od 2 bjelanj- 
ka i malo soli. Promiješaj i peci u 
obliku, koji si namastila i posula že- 
mljinim mrvicama. 

Segedinski gdresci. Nasjeckaj sitno 
2 glavice luka te ih pirjaj na masti. 
U to stavi govedske odreske, koje 
si prije stukla i umotala u brašno. 
Dodaj žlicu sitne paprike, posoli, pri- 
lij malo vode i pirjaj, dok meso ne 
bude mekano. 

Uskrsne kolače peci prema knjizi 
»Domaćica u kuhinji« od Cezner-An- 
drićeve (izdanje Jeronimskoga Knji- 
ževnog Društva). S. A. 

Gospodarstvo 

Proljetni rad oko salate. Prestan- 
kom jake zime treba otkriti salatu. 
A čim se isuši zemljište, moramo ju 
odmah oplijeviti i okopati. Okapanjo 
se može prema potrebi i opetovati. 
Osim toga treba ju dobro zaliti ra- 
zrijeđenom gnojnicom. Svi se ti po- 
slovi moraju opetovati, već prema 
potrebi. Tako njegovana zimska sa- 
lata prispijeva već u rano proljeće, 
kad osim špinata i mladoga luka, je- 
senas posađenog, ne nalazimo možda 
ništa drugog na vrtu za jelo. 

Ako imamo puno salate, a želimo 
ju imati što duže uglavičenu na vrtu, 
onda moramo već potpuno dospjele 
glavice sačuvati. To ćemo moći po- 
stići samo tako, ako struk pri zemlji 
sasiiečemo do blizu polovine njegove 
debljine. Tako radeći iscurit će veći 
dio soka, pa se ne će glavica olako 
usjemeniti. I. S. 

Kozmetika 

LJEPOTA 1 NJEGA VRATA 

Vrat žene dolazi u posljednje 
doba sve više do izražaja, jer po 
novom načinu češljanja gotovo sva 
kosa i sve kovrčice nalaze se na vrh 
glave. Radi toga će žene sad morati 
posvetiti svome vratu mnogo više 
pažnje, nego su to činile dosada. Vr- 
lo griješe mnoge lijepe žene, koje 
njezi lica posvećuju veliku pažnju, 
a vrat uopće ne njeguju. Oblik vrata 
i njegovo držanje mogu mnogo od- 
uzeti od ljepote ili njoj pridonijeti. 
Pazite zato, kako držite vrat i na- 
stojte da uvijek, a pogotovo kad ho- 
date, vrat vaš bude uspravan, a ne 
nagnut naprijed. 

Ali ljepota vrata ne ovisi samo o 
njegovu držanju, nego je isto tako 
važno, da koža vrata bude bijela i 
glatka. Evo nekoliko savjeta, koji će 
vam pomoći da imadnete bijel vrat. 

Specijalisti kozmetičari preporuču- 
ju masne kreme i lanolin. Uzmite kre- 


mu ili lanolin i njime lagano masiraj- 
te vrat i nastojte da lanolin što više 
prodre u kožu. Masirajte i dijelove 
oko ušiju, podbradak i zatiljak. Kad 
ste vrat dobro izmasirali, uzmite ta- 
da širok zavoj od pamuka ili musli- 
na, zamočite ga u kipuću vodu, ko- 
joj ste dodali malo alauna (stipse) 
i tim zavojem čvrsto omotajte 
vrat. Ostavite zavoj na vratu jedno 
5 minuta. Zatim skinite zavoj, obri- 
šite vrat i namažite ga još jednom 
s dobrom noćnom kremom i tu osta- 
vite na vratu preko noći. Budete li 
ovako postupali, kroz nekoliko tje- 
dana postignut ćete, da će vaš vrat 
imati sjaj bijelog mramora. 

Ako imate na vratu bora, tada 
upotrebite posebnu tekućinu, koja 
kožu steže. 

Kratak i debeo vrat čini ženu ma- 
njom i starijom. Ovaki vrat udaraj- 
te sa ručnikom zamočenim u hladnu 
vodu, a isto tako je odlično sredstvo 
i hladan tuš. U najnovije doba lede- 
ni oblozi dali su dobre rezultate. 

Ledeni oblozi mogu se zadržati na 
vratu samo dvije minute, jer se led 
brzo otopi od topline tijela. Ledene 
obloge metnite pet do šest puta uza- 
stopce, a iza toga istrl jajte vrat do- 
bro s kožnatom rukavicom ili gru- 
bim ručnikom. 

Da dobijete vitak vrat, izvodite ove 
vježbe. Metnite na glavu kakvu te- 
šku knjigu, košaru jabuka ili šta 
drugo i s tim teretom na glavi 
prošetajte vašom sobom deset do 
petnaest puta. Ako ono što nosite 
na glavi ne stoji mirno, to je još bo- 
lje, jer će vaše nastojanje da posti- 
gnete ravnotežu još više pridonijeti 
jačanju vratnih mišića. Pomislite na 
žene, koje su prisiljene nositi velike 
terete na glavi. A međutim nimalo 
ne škodi tijelu, jer upravo one žene, 
koje nose stalno na glavi teret, imaju 
klasičnu liniju tijela. Vama će biti 
dosta ako ono, što radi vježbe no- 
site na glavi, bude teško oko 10 ki- 
lograma. Osim toga vrlo ćete dobro 
učiniti ako češće okrećete vrat u 
okrug, te ga dižete prema gore. 

Evo vam još jedne vježbe, koja će 
vam pomoći da dobijete lijep vrat. 

Ležite potrbuške, noge neka vam 
se čvrsto drže poda, a ruke prekri- 
žite na leđima. Zatim nastojte, da 
podignete gornji dio tijela što je mo- 
guće više, a pri tome glavu isto tako 
podignite što više možete. Na taj 
će se način gibati svi mišići gornjeg 
dijela tijela, a osobito mišići vrata. 
Ponovite vježbu nekoliko puta dnev- 
no. A. Kaić 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RUDOLF KREBELJ 

ZAGREB 

Srebrnička 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 



Ručni rad 


Pletena f)alfina od kovrčaste vune 



Rađena je u sivoj boji sa cr- 
crnim i bijelim uzlićima. 

Potrebno nam je oko 600 gra- 
ma kovrčaste vune srednje de- 
bljine, igle za pletenje od 3 mm, 
široki pojas od crvene kože sa 
fantastičnim završetkom i ko- 
žnate vrpce. 

Da nam posao dobro pođe od 
ruke, napravit ćemo najprije 
kroj. Onda ćemo napraviti je- 
dan uzorak od 20 očica u 6 re- 
dova (20 očica će biti oko 8 cm 
širine). 

Uzorci pletenja: 1. Jersey: je- 
dan red pravo, jedan red krivo, 
— izmjenično; 2. Radimo uvijek 
pravo. 

Rupice (kroz koje se provlači 
vrpca): I. red pravo: 2 očice za- 
jedno, 1 nametnuti, 10 očica pra- 
vo i t .d. II. red krivo: sve ple- 
temo krivo. 

SUKNJU pletemo u 2 dijela. 

Prednji dio. — Dignemo 
150 očica. Pletemo 2 reda pra- 
vo, onda pletemo jersev. Kad 
smo prošli 20. red, počinjemo 
sužavanje na krajevima svakog 
10. reda. Kad smo napravili 72 
cm dugačko, završimo 20 sred- 
njih očica. U svakom 2. redu 
završimo po 12 očica. 

Stražnji dio. — Radimo 
kao prednji do 60 cm duljine. 
Razdijelimo očice u tri dijela, 
kako shema pokazuje. Svakih 
deset redaka oduzimamo po je- 
dnu očicu na svakom kraju re- 
da. Tako na sva tri dijela. Kad 
je radnja dugačka 76 cm, zavr- 
šimo svaki dio. Sašijemo zareze. 

BLUZA. Prednji dio. — 
Započnemo sa 90 očica. Radimo 
jersey. Svaka 2 cm dodajemo po 
1 očicu na oba kraja reda, dok 
nam radnja ne bude 44 cm širo- 
ka, a 19 cm dugačka. Sada na- 
pravimo izrez za rukave. Naj- 
prije oduzmemo na oba kraja 
reda 5 očica, onda 2 puta po 2 
očice i tri puta po 1 očicu. Radi- 
mo dalje ravno. Kad imamo 33 
cm dugačko, završimo 15 sred- 
njih očica za izrez oko vrata. 
Radimo najprije jednu stranu, 
a onda drugu (isto kao prvu). 
Najprije oduzimamo u svakom 
drugom redu po 1 očicu za vrat- 
ni izrez. Treba da ostane 11 cm 


široka naramenica, koju ćemo, 
kad imamo 39 cm sveukupne du- 
ljine, završavati po 5 očica u sva- 
kom 2 redu. 

Leđa. — Načinimo 84 očice. 
Počnemo raditi na isti način kao 
i prednji dio. Kad imamo 19 
cm duljine, počnemo praviti iz- 
rez za rukave oduzimajući 3 oči- 
ce, 2 očice i 4 puta po 1 očicu. 
Na 32 cm visine razdijelimo sve 
očice u dva dijela. Nastavimo ra- 
diti ravno, najprije 1 polovicu, 
onda prema njoj drugu. Kad 
imamo 37 cm, završavat ćemo u 
svakom 2 redu po 5 očica tako, 
da nam budu ramenice jednako 
široke kao na prednjem dijelu, 
a ostale očice završimo ravno. 

Rukavi. — Načinimo 36 cm 
očica (oko 90 očica). Dva reda 
pletemo pravo, dalje jersey. Na 
5 cm od kraja načinimo rupice, 
kako smo prije naznačili. Dalje 
pletemo jersey. Kad imamo 12 
cm duljine, sa svake strane od- 
uzmemo po 5 očica. Dalje radi- 
mo još 12 cm oduzimajući na 
početku svakog reda po 1 oči- 
cu. Preostale očice završimo. 

Ovratnik. — Načinimo 30 
očica i pletemo uvijek pravo. 


Svaki 4 red, naime u 5. redu ra- 
dimo 20 očica i opet ih natrag 
pletemo; u 7. redu pletemo sve 
očice, i t. d. Ovratnik načinimo 
38 cm dugačak. 

Kad smo svršili s pletenjem, 
sašijemo sve dijelove, ostavit će- 
mo s lijeve strane haljine pro- 
rezano — i to ćemo kopčati. To 
zato, da lakše oblačimo halji- 
nu. Uske trakove od kože pro- 
vući ćemo kroz ovratnik i ru- 
kave. Na krajevima trakova pri- 
čvrstit ćemo kuglice učinjene od 
vune. Haljina je sasvim jedno- 
stavna. Jedini ukras je pojas i 
trakovi od kože. Pojas je od cr- 
vene kože, ukrašen sa bijelim 
kolutima, kroz koje provlačimo 
bijelu kožnatu traku. Z. L. P. 


Čudim se, da unatoč Vašeg vla- 
stitog interesa pokrivate svoje 
potrebe u elektromaterijalu kod 
konkurencije, akoprem su moje 
cijene znatno povoljnije. Ja Vam 
stoga savjetujem, da se kod svo- 
jih idućih potreba obratite izravno 
na tt. 

JOSIP KLIMAN, 

ZAGREB, Štrosmajerov trg 7 

Uspavanka 

Slika od Mladena, a stihovi od 
Branka Fučića 

Ne boj se, dijete malo, 

- — noć je tiha i plava. 

Ne boj se, moje malo, 
lijepo se u njoj spava. 

Otvorit ću prozore širom, 
pa neka večernjim mirom 
dojezdi patuljak stari 
na atu vrh tvoje glave. 

Nek zvukove frulice plave 
i zrikanje šturaka iz trave, 
što modru večer slave, 
zaprede u divan san. 

— U zipci će zibat te mati, 

U zipci ćeš slatko mi spati, 
dok Bogo ne otvori dlan 
i na te — u čas ran 
ne siđe bijeli dan, 
vedar i nasmijan. 


Prvorazredne gospodarske 

STROJEVE 

plugove, sijalice, kosilice, 
vršalice, motore, trijere, 
pumpe za gnojnicu, runda, 
sječkare i t. d te čuvene 

ŠIVIĆE STROJEVE 
JIIVERV4 

povoljno dobavlja strogom 
solidnošću poznata tt. 

A 6 lt A R 

k. d. 

Zagreb, Draškoviccva 35 

Tražite ponude uz poziv 
na ovaj oglas 


Anketa 

» Žena u svom zvanju« 

nastavit će se u idućem broju 


Trgovina s pisanicama 



Slike i riječi od Tete Zorke 



A kaj je to, kuma draga, 
Kakva je to graja?! 

Ma to vam se stari zajec 
pogaja za jaja! 


»E, moj zeko,« veli sivka, 
»Sad im je sezona! 

Moja jajca više vrede 
Od šake bombona!« 


Za malenkost mu je išla 
Koka s cenom dole, 
Poleg čega postal zajec 
Odmah dobre vole. 


Obrekla mu koka sivka 
Košaru nanesti, 

Samo če bu zajec stari 
Mogel ih odnesti! 

Se bi išlo, da ta koka 
Ni trgovec tvrdi, 
Preskupo mu jajca nudi, 
Pak se zajec srdi! 


I baš zato stari zajec 
Srdit brke gladi, 

Jer i on si isto želi — 
Da nekaj zaradi! 

AT jer deci nije biti 
Za Vuzem brez jajec, 
Zato se je itak s kokom 
Vre nagodil zajec. 


Na jajcima ipak joj je 
Dinarček doplatil — 

1 onda se brže bolje 
Svojoj kući vratil. 

Tak su mu se ispunile 
Oželjene želje, 

Pa sad riše pisanice 
Deci na veselje! 

40. Balon je kliznuo iznad pijeska 41. Huckov je položaj bio grozan. 42. Naperi profesorov revolver u 

kao najbrža lokomotiva. Ali ni lav Snage su mu bile na izmaku. Jedva lavlji čopor. Jedan se ranjeni lav 
nije čekao. Bijesno ričući trčao je se je držao. Prebrzo nisu smjeli ju- propne uz urlik, koji je uši parao 
ogromnim skokovima za njim. Zatim riti, a niti se previsoko dići, da Hu- i mrtav klone na pijesak. Ispod ba- 
se čulo udaljeno muklo rikanje i na- cka ne spopade vrtoglavica. Tada na- Iona nasta komešanje. — Kad su 
skoro su se sa svih strana pojavile jednom Tomu sine nova spasonosna gladne životinje osjetile da im je drug 
stotine lavova. misao. mrtav, požudno su se bacile na leš. 


37. Prvi je do balona dotrčao Tom 
i uspeo se u gondolu. Huck se je 
dovukao za njim do polovice ljesta- 
va, ali dalje ni makac! Bio je već to- 
liko izmoren i preplašen, da se nije 
usudio ni maknuti s mjesta, bojeći 
se da ne padne u ralje lava, koji je 


38. dojurio i skočio za njim. I da 
nije Toma brzo povukao jednu polu- 
gu, a balon pojurio uvis, jadni bi 
Huck zaglavio. Balon se zaustavio 
oko 12 stopa nad zemljom. Hucku 
je odlanulo, kad se je našao izvan 
neposredne opasnosti. 


39. »Tome, nikako se ne mogu po- 
peti u balon. Past ću kao vreća, ako 
se samo maknem. Pomozi!« »Dobro, 
Huck! Evo, ja ću potjerati balon ne- 
koliko stotina metara dalje odavde. 
Jednostavno .kidnut ćemo’ toga 
lava!« 


Veliki natječaj „ Obitelji “ — Br. x. 


Makar koliko pojedini pisac svoja djela davao u raznim knji- 
ževnim oblicima, redovito svako njegovo djelo nosi glavna obi- 
lježja piščeve ličnosti. Osobito se to vidi kod pisca, kojega pri- 
kazuje naša slika. Iz njegovih djela beletrističkih ili drugih, izbija 
ličnost s neobičnim smislom za sklad i stilizaciju. Počeo je izno- 
seći na javu već davno zaboravljene ili možda nikad neobjav- 
ljene scenske i estetske vrednote starih hrvatskih Crkvenih s ka- 
zan j a, a i sam je nekoja napisao i režirao. On je najveći ob- 
navljač pučkih religioznih predstava među Hrvatima. A kad je 
štampao svoja djela iz područja socijalnog života (»Socijalno 
pitanje«, »Obnova socijalnog poretka«), i opet se istakao nje- 
gov smisao za red. On je prvak hrvatskoga hagiografskog ro- 
mana (»Sofiju odabra«, »Sedam puta udarani«). Po prvi put se 
u romanu »Sofiju odabra « zapazio piščev stil, koji je osobit 
među našim književnicima, a obilježen je jednostavnošću ali i 
krepkom lapidarnošću, kojom pisac kao kamenčićima mozaika 
daje savršene i lijepe slike. Po njegovoj »Sitnoj sreći«, koja 
je objavljena prošle godine u »Obitelji«, unio je pisac i u svoj 
socijalni roman osobitosti svoga stila, koji je tu postigao vrhu- 
nac. Dakle naš je pisac majstor stila, koji se odrazu je u nje- 
govom radu na obnovi hrvatskih pučkih skazanja, u njegovim 
socijalnim djelima kao i u njegovoj beletristici. 

Ovo je posljednja slika velikog natječaja „Obitelji". Rješenja treba poslati uredništvu najdalje do 25. travnja 
o. g. Uvjeti za natjecatelje izneseni su na 4. strani omota u 1. ovogodišnjem broju. 



KOJI JE OVO HRVATSKI KNJIŽEVNIK' 






DJEČJA KOLICA NA OTPLA- 
TU. Trgovac: »To je dakle 
zadnja rata za dječja kolica. A 
kako je maloj?« 

»Hvala, vrlo dobro. Prošle 
nedjelje se je vjenčala.« 

SKUPOCJENA PUŠKA. »Naj- 
skupocjeniji predmet u čitavoj 
mojoj zbirci, jest ova puška, ko- 
ja potječe od vremena Aleksan- 
dra Velikog.« 





»Ali molim, onda još nije bilo 
pušaka!« 

»Baš je zato tako rijedka i 
skupocjena!« 

ŠKOT I RADIO. Škot sluša ra- 
dio kod kuće. Upravo se preno- 
si misa iz crkve. Najednom Škot 
postane veseo i zadovoljno trlja 
ruke. 

»Čemu se tako raduješ?« upi- 
ta ga žena. 

»Sada, draga, upravo nose 
žaru po crkvi za skupljanje pri- 
loga za crkvenu općinu.« 



Najveća katolička tvrtka glazbala u državi 

ČUDNA OSVETA. U ured za 
posredovanje rada ulazi jedan 
gospodin i prilazi čniovniku: 

»Jeste li vi jučer mojoj ženi 
preporučili novu kuharicu?« 

»Pa jesam.« 

»Onda: marš s mjesta sa mnom 
na ručak! . . .« Sabrao B e k i 1 



Okreni se, Marice, da vidiš, okreće li se gospodin, 
pa da se i ja onda okrenem. 


MODERNO. Ona: »Mora se priznati, da ste 
dosta simpatičan i interesantan muškarac, go- 
spodine Viktore! Šteta, prava šteta, što živite 
kao neženja.« 

O n: »Što ćete, gospođice! Ja sam vam se ta- 
kav već i rodio.« 

NE MOŽE ZNATI. Sudac: »Vi velite, da ste 
tužitelja samo nekoliko puta lagano udarili, a 
on tvrdi, da ste ga isprebijali baš na mrtvo ime.« 

Tuženi: »Ne vjerujte mu, gospodine suče! 
Jer kako bi on to mogao znati, kad je odmah 
pao u nesvijest.« 

NEMOGUĆE. Svakoga jutra prije doručka 
treba se čestito okupati,« preporučuje liječnik 
nekoj gospođi. 

»Kako ću, kad obično ustajem tek poslije do- 
ručka?« 

NA SUDU. Sudac: »Optuženiče! Poznajete 
li ovaj nož?« 

Optuženi: »Naravno da poznam.« 

Sudac: »No, jedva jednom!« 

Optuženi: »Kako i ne bih, kada mi ga po- 
kazujete svakog dana.« Sabrao SI. T r - s k i 


Dobrijanova uskrsna pisanica 



Što se, djeco, ori 
ta /kokošja graja? 
Bit će zato mnogo 
do Uskrsa jaja. 


Više nego ikad 
jaje sada vrijedi; 
zato čika s hranom 
kokama ne štedi. 


A još kad nariše 
i sam pisanicu, 
zar se ne će ves’o 
zasjati u licu? 


Što se pritom zbiva: 
možda čika sniva? 
Pravu pisanicu 
koka mu »dariva«!? 


Ilastrovani tjednik , Obitelj' stoji 4 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. . Obitelj “ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik , ObitelH ' 
Zagreb, Trenkova 1. Adresa uredništva i uprave .Obitelji': Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
.Obitelj" se tiska u Tiskari Narodnih Novina u Zagreba. Za tiskaru odgovara V. Kirln, Deželićeva ul. 2. 





Kostimi su vrlo praktični, a i moderni. Isto tako i bluzice. Uz svaki kostim potrebne su dvije, tri bluzice, pa zato 
donosimo na izbor nekoliko sportskih i elegantnih, jednobojnih i uzorkanih bluzica. 


'r 


Natječajna križaljka u pisanici 

Složio B e k i 1 



Okomito: 1. muško ime (hipokor.), 2. sparina, 3. žensko 
madžarsko ime, 4. oblik glag. spavati (3. 1., dijalekt), 5. mužar 
(bez zadnjeg slova!), 6. otvori za zrak na svakoj kući (množ.), 
8. zanatlije (drvo! — plur.), 10. uzvik (eto), 11. vrst umjetnosti 
(modeliranje!), 12. kratica za »Družba Isusova«, 14. pok. zamj. 
(ž. r.), 15. osoblje, namještenici (tuđ.), 17. borba, nemir, 18. plin 
(tud.), 21. egip. božanst/o, 22. prilog mje:ta, 25. dva predstav- 
nika (naroda) velike Britanije (danas dvije države!), 28. mjesto 
u Hrv. Primorju, 31. žensko narodno ime, 33. trgovac rabljenom 
robom (tuđ.), 34. ogromna zmija, 36. ime za seljački narod u 
Slavoniji, 42. uzdah, 44. pok. zamjenica (ž. r.). 

Vodoravno: 2. pok. zamjenica (množ.), 4. bor i čempres 
je izlučuju, 6. vrhovni poglavar Kat. Crkve, 7. rob, 9. žensko 
ime (grčko!), 11. patos, tavan, 13. majka BI. Dj. Marije, 14. rat- 
no oružje, 16. fr. pokrajina u Africi, (ž==z), i8. morska ptica, 
19. inicijali hrv. slikara, dva samog!., 20. mjera za površinu, 22. 
isto što i 44. okomito, 23. mjera za površinu, 24. uskrsna želja 
urednika »Obitelji« i sastavljača križaljke cij. odgonetačima, 
27. muško ime (Ujevićl), 28. početak imena jednog južnoame- 
ričkoga grada (. . . de Janeiro), 29. mulj, blato, 30. lavica (lat.), 
31. prema, u korist (prijed.), 32. kratica za »lako kazati«, 34. 
kod, pri, 35. vrst pjesničkog djela, 37. slavni tal. skladatelj, 
38. lenski podanik, 39. mjera za površinu, 40. dva samoglasnika, 
usklik u kolu, 41. dnevno piće, 43. niz točaka, 45. uzdah, 46. 
isto što i 39. 


Rješenje treba poslati do 20. travnja. Među odgonetače podi- 
jelit će se 100 lijepih knjiga. 


Rješenjje i nagrado iz tor. 5-6 


Vodoravno: 2. Cer, 4. Jedan, 5. Oan, 7. Fanal, 10. Bakar, 
12. Ratar, 15. Sokak, 16. Tanak, 17. Rasap, 19. Mitar, 20. Titan, 
22. Lot, 23. Fakir, 24. Tas. — Okomito: 1. Sedan, 2. Cedar, 
3. Ranar, 6. Sakat, 7. Fakat, 8. Latin. 9. Danas, 10. Bor, 11. 
Kas, 13. Tat, 14. Rar, 18. Pilat, 19. Matis, 21. Tokar. 


Po 10 knjiga dobili su K. Mužinić iz N. i M. Leopold iz V. 
Po 5 knjiga M. Bakarić iz Z., I. Zarnik iz S., R. Bračić iz T. i 
K. Purezzi iz L. Po 1 knjigu M. Budalec iz B., Lj. Karajčev iz 
N. B., P. Mihelić iz Popovića, A. Prčić iz N. S., L. Kulier iz Z., 
F. Ruckert iz K„ Š. Segarić iz S„ M. Vučinić, Lj. Perinić i A. 
Mazzi iz Zagreba. 

